Туркия Эрдўғанни диктатор деб атаган Италия Бош вазирига жавоб қайтарди | Qalampir.uz\nТуркия Эрдўғанни диктатор деб атаган Италия Бош вазирига жавоб қайтарди\nОлам\t09 Апрель 09:02 10895\nТуркия Ташқи ишлар вазири Мевлут Чавушўғли Туркия раҳбари Ражаб Тойиб Эрдўғанни диктатор деб атаган Италия Бош вазири Марио Драгининг сўзларига жавоб қайтарди. Бу ҳақда Ташқи ишлар вазири ўзининг Twitter саҳифасида ёзган.\nЧавушўғли Анқара Италия бош вазирининг популистик риторикаси ва унинг Туркия президенти ҳақидаги қўпол баёнотларини қатъиян қоралаётганини таъкидлади. Вазирнинг сўзларига кўра, Эрдўған сайловлар натижасида ўз лавозимини эгаллаган.\nҚайд этилишича, Италия Бош вазири матбуот анжумани давомида Туркия раҳбарини диктатор сифатида тавсифлаган, шу билан бирга у билан ҳамкорлик зарурлигини таъкидлаган. Шунингдек, у бундай дикторлар билан муносабатларда тўғри мувозанатни сақлаш кераклигини қўшимча қилган.\nЭслатиб ўтамиз, аввалроқ Италия Бош вазири Марио Драги Матбуот анжуманида Туркия раҳбари ҳақидаги саволга жавоб бераётиб, уни диктатор деб атагандии.\n“Сиз билан ҳамкорлик қилиши керак бўлган бу диктаторларга ўз позициянгизни тасдиқлаш учун очиқчасига гапиришингиз керак. Шунингдек, мамлакатингиз манфаатлари йўлида ҳамкорлик қилишга тайёр бўлинг. Тўғри мувозанатни топиш керак”, деганди Драги.\n16 Май 18:50 48308\n16 Май 08:58 40781\n15 Май 22:27 40329\n15 Май 11:46 39463\n16 Май 17:51 39219


Абитуриент имтиҳон топшириладиган жойга соат нечада келиши керак? | Qalampir.uz\nАбитуриент имтиҳон топшириладиган жойга соат нечада келиши керак?\nЖамият\t21 Август 12:43 13197\nЖорий йилнинг 2 сентябридан бошланадиган тест синовларига барча абитуриентлар тест вақтидан бир соат аввал келишлари керак. Бу ҳақда Давлат тест маркази бошқарма бошлиғи Диёрбек Қўчқоров маълум қилди.\n“Aбитуриентлар тест синовлари ўтказиладиган секторларга камида ярим соат олдин келиб ўз ўрнини эгаллаши керак. Эрталабки сменада соат 6:30 дан бошлаб абитуриентларни бинога киритиш бошланади, иккинчи сменада соат 15:30 дан бошлаб секторларга киритиш ишлари бошланади”, деди Диёрбек Қўчқоров.\nБошқарма бошлиғининг сўзларига кўра, тест синовларига кирадиган барча абитуриентлар дезинфекцион тоннелдан ўтади. Барча қатнашчилар ички ишлар ходимлари томонидан текширилади ва бармоқ излари орқали шахси текширилади, сўнг тест жараёнларига қўйилади.\nЭслатиб ўтамиз, 22 августдан бошлаб абитуриентлар abitur.dtm.uz сайтидаги шахсий кабинетларидан рухсатномани олиши мумкин.\n04 Декабрь 18:19 47813\n05 Декабрь 13:16 30521\n04 Декабрь 12:42 19550\n03 Декабрь 15:38 17509\n05 Декабрь 20:25 16928


Намозни ўз вақтида адо этиш\nМусулмон киши икки намозни жамлаб, яъни бир намозни кечиктириб, иккинчисига яқин вақтда ўқишдан эҳтиёт бўлиши керак. Чунки бу иш бора-бора гуноҳи кабирага айланиб қолади. Бу ҳақда Расулуллоҳ (соллаллоҳу алайҳи ва саллам): “Сабабсиз икки намознинг вақтини жамлаб ўқиган киши гуноҳи кабиранинг эшигига келибди”, дедилар (Имом Ҳоким ривояти).\nКим бу ишни узрсиз кўп такрорласа, Аллоҳнинг азобига гирифтор бўлади. Ояти каримада:\n﴿ٱلَّذِينَ هُمۡ عَن صَلَاتِهِمۡ سَاهُونَ٥﴾\n«Бас, шундай намозхонлар ҳолига войки, улар намозларини "унутиб" қўядилар» (Моъун, 5), дейилган.\nМўминлар намозларини ўз вақтида адо этишга шижоат билан ҳаракат қилишлари керак.\nОятда улар “намозхонлар” деб номланди. Бироқ намозга бепарволиклари ва ўз вақтидан кечиктирганлари сабабли уларга вайл билан таҳдид солинди. Вайл – шиддатли азобдир. “Вайл” жаҳаннамдаги водий бўлиб, агар унга дунёдаги тоғлар туширилса, ҳарорати юқорилигидан эриб кетади. У намозга бепарво бўлган ва уни вақтидан кечиктириб ўқиган кимсалар масканидир. Фақат Аллоҳга тавба қилиб, илгариги эътиборсизлигига надомат чекканлар бундан мустаснодир.\n﴿فَإِذَا قَضَيۡتُمُ ٱلصَّلَوٰةَ فَٱذۡكُرُواْ ٱللَّهَ قِيَٰمٗا وَقُعُودٗا وَعَلَىٰ جُنُوبِكُمۡۚ فَإِذَا ٱطۡمَأۡنَنتُمۡ فَأَقِيمُواْ ٱلصَّلَوٰةَۚ إِنَّ ٱلصَّلَوٰةَ كَانَتۡ عَلَى ٱلۡمُؤۡمِنِينَ كِتَٰبٗا مَّوۡقُوتٗا١٠٣﴾\n«Намозни адо этиб бўлганингиздан сўнг турган, ўтирган ва ёнбошлаган ҳолингизда (ҳам доимо) Аллоҳни ёд этинг! (Ёв хавфидан) хотиржам бўлсангиз, намозни (мукаммал) адо этинг. Зеро, намоз мўминларга вақти тайин этилган ва (фарз деб) битилгандир» (Нисо, 103), дейилган.\nОяти каримадаги “ёд этинг” лафзидан мурод “намоз ўқинг”дир, деган тафсир ҳам бор. Демак, намозни аввало тик туриб ўқиш, унга қодир бўлмаса, ўтириб, унга ҳам мажоли етмаса, ётган ҳолда имо-ишора билан ўқиш жоиздир (“Тафсири Қуртубий”, 3-жилд, 220-б.).\nИбн Масъуд (розияллоҳу анҳу) Расулуллоҳ (соллаллоҳу алайҳи ва саллам)дан: “Қайси амал Аллоҳга севимлидир?” деб сўраганида, Расулуллоҳ (соллаллоҳу алайҳи ва саллам): “Вақтида ўқилган намоз!” дедилар. Ибн Масъуд яна: “Кейин-чи?” деб сўради. Расулуллоҳ (соллаллоҳу алайҳи ва саллам): “Ота-онага яхшилик қилиш”, деб жавоб бердилар (Имом Бухорий ва Имом Муслим ривояти).\nНамозни зое қиладиганлар тўғрисида Аллоҳ таоло бундай хабар берди:\n﴿۞فَخَلَفَ مِنۢ بَعۡدِهِمۡ خَلۡفٌ أَضَاعُواْ ٱلصَّلَوٰةَ وَٱتَّبَعُواْ ٱلشَّهَوَٰتِۖ فَسَوۡفَ يَلۡقَوۡنَ غَيًّا٥٩ إِلَّا مَن تَابَ وَءَامَنَ وَعَمِلَ صَٰلِحٗا فَأُوْلَٰٓئِكَ يَدۡخُلُونَ ٱلۡجَنَّةَ وَلَا يُظۡلَمُونَ شَيۡ‍ٔٗا٦٠﴾\n“Сўнгра уларнинг ортидан намозни зое қилган ва шаҳватларга эргашган кимсалар ўрин олдилар. Энди улар, албатта, ёмонликка (ёмон жазога) йўлиқурлар. Илло, тавба билан имон келтириб, эзгу ишларни қилган зотларгина (бундан мустаснодир). Бас, улар жаннатга кирурлар ва уларга бирор нарсада ноҳақлик қилинмас” (Марям, 59–60).\nИбн Аббос (розияллоҳу анҳу) бундай деди: “Намозни зое қилган” дегани, уни бутунлай тарк этган дегани эмас, балки намозни вақтидан кечиктириб ўқиган, деганидир.\nТобеинлар имоми Саид ибн Мусайяб (розияллоҳу анҳу) оятдаги “намозни зое қилувчилар”дан мурод: “Аср бўлмагунча пешинни ўқимайдиган, асрни шомгача, шомни хуфтонгача, хуфтонни бомдодгача, бомдодни то қуёш чиққунча ўқимайдиган кишилар”, деган.\nСаъд ибн Абу Ваққос (розияллоҳу анҳу)дан намозларини “унутиб” қўядиган кимсалар ҳақида сўрагашганида: “У – вақтни кечиктириш (яъни, намозни вақтидан кечиктириб ўқиш)”, дея жавоб берган.\nАллоҳ таоло яна бир оятда:\n“Эй имон келтирганлар! На мол-дунёларингиз ва на фарзандларингиз сизларни Аллоҳнинг зикридан (Унга ибодат қилишдан) чалғитиб қўймасин! Кимки шундай қилса, бас, ана ўшалар зиён кўрувчи кимсалардир”(Мунофиқун, 9), дейди.\nОйша (розияллоҳу анҳо) айтади: “Расулуллоҳ (соллаллоҳу алайҳи ва саллам) то Аллоҳ жонларини олгунича намозни охирги вақтида ўқимадилар” (Имом Ҳоким ривояти).\nРивоят қилинишича, ким намозни вақтида ўқиган, таҳоратни мукаммал олган, қиём, хушу, руку ва саждаларини комил қилган бўлса, намоз оппоқ, нурафшон бўлиб чиқиб кетади ва “мени сақлаганингдек, Аллоҳ ҳам сени сақласин”, дейди. Ким уни вақтидан бошқа пайтда ўқиса, таҳоратни тўлиқ олмаса, хушу, руку ва саждаларини комил қилмаса, намоз қоп-қора, зулматли бўлиб чиқиб кетади ва “мени зое қилганингдек, Аллоҳ ҳам сени зое қилсин”, дейди. Ҳатто, Аллоҳ хоҳлаган жойга етгач, худди эски кийимга ўхшаб ўралади-да, унинг юзига урилади.\nАбдуллоҳ ибн Амр (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам): “Уч тоифа одамнинг намозини Аллоҳ қабул қилмайди: қавм уни ёқтирмаса-да, уларга имомлик қиладиган киши; намозга орқа томондан келадиган (яъни намозни вақти ўтганидан кейин ўқийдиган) киши; ўзи озод қилган одамни яна қул қилиб олган киши”, дедилар» (Абу Довуд ва Ибн Можа).\nИбн Аббос (розияллоҳу анҳу) айтади: «Агар қиёмат куни бўлса, Аллоҳ азза ва жалла ҳузурига бир кишини олиб келишади. Шунда Аллоҳ уни дўзахга ташлашни буюради. “Ё Рабб, нима учун?” деб сўраганида, Аллоҳ таоло: “Намозни вақтидан кечиктирганинг ва Менинг номим билан ёлғон қасам ичганинг учун”, дейди».\nРивоят қилинишича, салафлардан бири ўлган синглисининг жанозасида ҳозир бўлди. Унинг пул солинган ҳамёни маййитнинг қабрига тушиб кетди ва буни ҳеч ким сезмади. У қабр олдидан кетгач, ҳамёнини эслади ва изига қайтди. Одамлар тарқаб кетганидан кейин қабрни кавлади, унда алангаланиб турган оловни кўриб, қабрни қайтадан кўмиб қўйди. Кейин онасининг олдига йиғлаб, маҳзун ҳолда қайтиб келди-да: “Эй онажон, синглим нима иш қилар эди, менга айтиб беринг”, деди. “Нимага сўраяпсан?”, деган онасига: “Унинг қабрида алангаланиб турган оловни кўрдим”, дея жавоб берди. Шунда онаси йиғлади ва: “Эй ўғлим, синглинг намозга бепарво эди ва уни вақтидан кечиктириб ўқирди”, деди.\nНамозни вақтидан кечиктириб ўқиган кишининг ҳоли шу бўлса, умуман намоз ўқимайдиган кимсанинг аҳволи не кечар экан?!\nМўмин киши Аллоҳ таолодан намозларни вақтида ўқишга муваффақ қилишини сўрасин. Албатта, У сахий, мурувватли Зотдир.\nИбн Умар (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам): “Жамоат билан ўқилган намоз ёлғиз ўқилган намоздан йигирма етти даража ортиқдир”, дедилар» (Имом Бухорий, Молик, Муслим, Термизий ва Насоий).\nКиши намоз ўқиса ва бу билан Аллоҳ розилигини талаб этса, унда нима учун жамоатга қўшилмай, ўзи (якка) уйида ўқийди?! Ақлли киши ҳеч қачон кам нарсани кўп нарсадан устун қўймайди. Айниқса, бу нарса Ислом дини арконларидан муҳими бўлганидан унга кўпроқ аҳамият беришимиз лозим.\nБизлар эса гоҳо арзимас нарса ёки манфаатга эга бўлиш учун қанчадан-қанча водийларни кесиб ўтиб, бир қанча жамиятлар сафига кирамиз. Аммо қўлимизга илиниши осон бўлган диний манфаатларга юзланмаймиз. Аллоҳнинг йигирма етти марта кўпаядиган савоби нафсларимизга оғир келади. Жамоатга ҳозир бўлиб, намозни вақтида адо этишдан моддий машғулот ҳамда тижоратларимиз тўсиб қўяди. Аммо Аллоҳ шиорларини улуғлаб, Унинг ваъдасига ишониб, Унинг савобидан умидвор бўлиб, ҳисоб-китобини пухта қилган кишиларни бу вожибни адо этишдан турли сабаблар, узрлар тўса олмайди.\n﴿فِي بُيُوتٍ أَذِنَ ٱللَّهُ أَن تُرۡفَعَ وَيُذۡكَرَ فِيهَا ٱسۡمُهُۥ يُسَبِّحُ لَهُۥ فِيهَا بِٱلۡغُدُوِّ وَٱلۡأٓصَالِ٣٦ رِجَالٞ لَّا تُلۡهِيهِمۡ تِجَٰرَةٞ وَلَا بَيۡعٌ عَن ذِكۡرِ ٱللَّهِ وَإِقَامِ ٱلصَّلَوٰةِ وَإِيتَآءِ ٱلزَّكَوٰةِ يَخَافُونَ يَوۡمٗا تَتَقَلَّبُ فِيهِ ٱلۡقُلُوبُ وَٱلۡأَبۡصَٰرُ٣٧﴾\n«(У чироқ) кўтарилишига (қурилишига) ва уларда ўзининг номи зикр қилинишига Аллоҳ изн берган уйларда (масжидларда)дир. У (масжид)ларда эртаю кеч Унга тасбеҳ айтадиган кишилар бор, уларни на тижорат ва на савдо (ишлари) Аллоҳнинг зикридан, намозни баркамол адо этишдан ва закот беришдан чалғита олар. Улар диллар ва кўзлар изтиробга тушиб қоладиган кун (қиёмат)дан қўрқурлар» (Нур, 36–37).\n“Саҳобалар қиссаси” китобида зикр қилинганидек, Расулуллоҳ (соллаллоҳу алайҳи ва саллам) саҳобалари азон эшитишганида, уни улуғлаб, намозга муштоқ бўлишар эди. Солим Ҳаддод (розияллоҳу анҳу) тижоратчи эди. Ҳар гал азонни эшитганида ранги сарғайиб кетар эди. Шу заҳоти молларию дўконларини ташлаб, масжидга юрарди.\nАбу Ҳурайра (розияллоҳу анҳу) ривоят қилади: Расулуллоҳ (соллаллоҳу алайҳи ва саллам): «Кишининг жамоат билан ўқиган намози уйида ва бозорда ўқиган намозидан йигирма беш марта кўпроқдир. Агар ана шу киши таҳоратини чиройли қилиб, масжидга фақат намоз ўқишни ният қилиб чиқса, ҳар бир қадамига даражалари кўтарилиб, хатолари ўчирилади. Фаришталар у кишига салавот айтишда бардавом бўлади. Агар ўша киши намозхонасида таҳоратли ўтирса, намозхонлар намозга интизор бўлиб, бу ишда бардавом бўлса, фаришталар: “Аллоҳ, уларга салавот йўлла ва раҳм қил”, деб айтади», дедилар (Имом Бухорий, Имом Муслим, Абу Довуд, Имом Термизий ва Ибн Можа).\nҲадислардан билдик, жамоат билан ўқилган намоз якка ўқилган намоздан йигирма етти даража афзалдир. Аммо у бу ҳадисда йигирма беш бараварга ишора қилиняпти. Уламолар наздида, бундай фарқнинг бир неча сабаблари бор. Улар ҳадислар шарҳида зикр қилинган. Бу фарқлар кишиларнинг турли ҳолати билан боғлиқ. Ихлосига қараб, йигирма етти даража ёзиладиган одамлар бор. Ва улардан йигирма беш даража ёзиладигани бор. Баъзиларнинг фикрича, бу намоздаги хилма-хилликка биноандир. Масалан, махфий намозларда йигирма беш даража бўлса, жаҳрий намозларда йигирма етти даражадир. Баъзилар эса, бомдод ва хуфтон намозларига йигирма етти даража, дейди. Одатда, бу икки намоз кишиларга машаққатлидир. Аммо қолган намозларга йигирма беш даража берилади.\nБаъзи олимлар бунинг сабаби умматга хос илоҳий раҳмат бўлиб, бу уммат доимо яхшидан яхшироққа кўтарилади. Бас, шундай экан, йигирма бешдан йигирма етти даражага тараққий этиб юксалаверади, дейишади.\nДемак, Расулуллоҳ (соллаллоҳу алайҳи ва саллам) ишора қилган нарсаларга фикрни йўналтириш лозим. Жамоат билан ўқилган намозда қай даражада катта савобларга эришиш мумкинлиги очиқ-равшандир. Қаранг, уйида таҳорат қилиб, сўнгра масжидга чиқса, ҳар бир қадами учун савоб ёзилиб, ёмонликлари ўчирилади.\nЖобир (розияллоҳу анҳу) ривоят қилади: «Масжид ёнида бир жой бўшаб қолганида, Бани Салама қавми масжид ёнидаги (ҳовлига) кўчишни хоҳлади. Бу хабар Расулуллоҳ (соллаллоҳу алайҳи ва саллам)га етганида: “Менга хабар етишича, сизлар масжид яқинига кўчаётган экансизлар”, деганларида, улар: “Ҳа, биз шуни хоҳладик, ё Расулуллоҳ”, дейишди. У зот (соллаллоҳу алайҳи ва саллам): “Эй Бани Салама, сизлар уйларингизда қолинглар, (масжид сари) қадамингизга (ҳасанот) ёзилади”, дедилар. Шунда улар: “Энди яқин жойга кўчиш бизни хурсанд қилмайди”, дейишди».\nИмом Муслим ривояти ҳам худди шу маънода келган, фақат охирида “Ҳар бир қадамингиз учун даража бордир” калимаси зиёда қилинган.\nИбн Масъуд (розияллоҳу анҳу) ривоят қилади: “Кимни эртага мусулмон ҳолида Аллоҳга йўлиқиш хурсанд қилса, (азон) чақирилган пайтдаги намозларини сақласин. Чунки Аллоҳ таоло Пайғамбар (соллаллоҳу алайҳи ва саллам) учун ҳидоят йўлларини шариат қилди. Шу намозлар ўша ҳидоят йўлларидандир. Агар уйида қолиб ўқувчилар каби сизлар ҳам уйингизда ўқисангиз, Пайғамбар (соллаллоҳу алайҳи ва саллам) суннатини тарк қилган бўласиз. Агар Пайғамбар (соллаллоҳу алайҳи ва саллам) суннатини тарк қилсангиз, залолатга кетасиз”.\nБир киши чиройли таҳорат олиб, масжидлардан бирортасига борса, Аллоҳ таоло ҳар бир қадамига ҳасанот ёзиб, даражасини кўтаради ва ёмонликларини ўчиради. Намозни фақат қилмишлари ошкор бўлган мунофиқларгина кечга суради. Мўмин агар икки киши ёрдамида бўлса ҳам, уни қоим қилиб, сафда туради.\nБошқа ривоятларда: “Намозни фақат нифоқи билинган мунофиқ ёки касал кишигина кеч қолдиради. Мўмин киши икки одам ёрдамида юриб бўлса ҳам, намозни қоим қилсин”, деб айтилган.\n“Албатта, Расулуллоҳ (соллаллоҳу алайҳи ва саллам) бизга ҳидоят йўлларини ўргатдилар. Ана ўша ҳидоят йўлларидан бири азон айтиладиган масжидда ўқилган намоздир” (Имом Муслим, Абу Довуд, Насоий, Ибн Можа ривояти).\nСаҳобалар жамоатга жуда қаттиқ аҳамият беришарди. Ҳатто касал киши беморлигига қарамай, қодир бўлганича жамоатга интилар эди. Агар мажбур бўлиб қолса, икки кишининг ёрдамида бўлса ҳам, жамоатга келар эди. Ахир саҳобалар жамоат намозига нега аҳамият бермасин, нега жамоатга шошишмасин. Чунки саййидимиз Муҳаммад (соллаллоҳу алайҳи ва саллам) ҳатто қаттиқ касал бўлганларида ҳам жамоатга ана шундай аҳамият берганлар-ку!\nАбу Дардо (розияллоҳу анҳу) ривоят қилиб айтди: «Мен сизларга Расулуллоҳ (соллаллоҳу алайҳи ва саллам)дан эшитган бир ҳадисни айтиб бераман. У зот (соллаллоҳу алайҳи ва саллам): “Аллоҳни кўриб тургандек Унга ибодат қилинглар. Агар Уни кўрмасангиз, У сизларни кўриб туради. Ўзингизни ўликлардан, деб ҳисобланг. Мазлумнинг дуосидан қўрқинг, чунки у ижобат қилинади. Сизлардан ким бўлмасин хуфтон ва бомдод намозига судралиб юриб борса ҳам, унда иштирок этсин”, дедилар» (“Ат-тарғиб ваттарҳиб”, 295-б.).\nАбу Ҳурайра (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам): “Мунофиққа энг оғири хуфтон ва бомдод намозларидир. Агар сизлар (у икковидаги савобни) билганларингизда, эмаклаб бўлса ҳам келар эдингиз”, дедилар» (“Ат-тарғиб ват-тарҳиб”, 297-б.).\nАнас ибн Молик (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам): “Ким Аллоҳ учун олдин такбири таҳримага етиб, қирқ кун жамоат билан намоз ўқиса, унга икки четлатиш ёзилади. Биринчиси – дўзахдан четлатиш, иккинчиси – нифоқдан четлатиш”, дедилар» (Имом Термизий).\nУмар (розияллоҳу анҳу)дан қилинган ривоятда: “Ким масжидда жамоат билан хуфтон намозини бирор ракатини қолдирмай ўқиса, Аллоҳ ўша намози ила дўзахдан озод, деб ёзади”, дейилган. (Ибн Можа).\nЯъни, ким ихлос ва чиройли ният билан илк такбирни (такбири таҳрима) ўтказмасдан, намознинг бошидан имомга иқтидо қилиб қирқ кун намоз ўқиса, дўзахга кирмайди ҳамда мунофиқлардан саналмайди. Чунки мунофиқлар Исломни кўз-кўз қилиб, куфрни беркитади.\nЙил давомида намозларини жамоат билан адо этиб, илк такбирни ўтказиб юбормайдиган бахтли кишиларнинг дунё ва охиратдаги насибалари қандай ҳам яхши!\nАбу Ҳурайра (розияллоҳу анҳу) ривоят қилади: «Расулуллоҳ (соллаллоҳу алайҳи ва саллам): “Ким чиройли таҳорат олиб, сўнгра масжидга борса-ю, у ерда кишиларни намоз ўқиб бўлган ҳолларида топса, Аллоҳ таоло вақтида ўқиганларнинг ажридек савоб беради. Уларнинг ажрларидан бирор нарса камайтирилмас”, дедилар» (Абу Довуд, Насоий, Ҳоким. Бу ҳадис Имом Муслимга биноан саҳиҳдир).\nСаид ибн Мусайяб (розияллоҳу анҳу) ривоят қилади: «Ансорлардан бир кишига ўлим яқинлашганида, “Мен сизларга бир ҳадис айтиб бераман. Уни фақат савоб умидида айтаман. Уни Расулуллоҳ (соллаллоҳу алайҳи ва саллам)дан эшитганман. У зот (соллаллоҳу алайҳи ва саллам): “Ким чиройли таҳорат қилиб... (деб ҳадис давомида) масжидга келиб, жамоат билан намоз ўқиса, унинг гуноҳлари кечирилади. Ким масжидга келса-ю, баъзи ракатларини ўқиб бўлишганини кўрса, у киши қолганини ўқиб олса, унинг ҳам савоби ўшаларникидекдир. Агар ким масжидга келса-ю, улар ўқиб бўлган бўлса, (кеч қолган киши) намозини ўқиса, унинг савоби ҳам ўшаларникидекдир”, дедилар”, деди» (Абу Довуд).\nБир кишининг хоҳ намозга етишсин, хоҳ етишмасин, саъй-ҳаракат қилишининг ўзига ажр берилиши Аллоҳ таолонинг бандаларига улуғ неъмати ҳамда чиройли фазл-марҳаматидир. Модомики, у киши намозга ҳаракат қилиб етишар экан, ажр бўлиши учун шунинг ўзи кифоя.\nАгар биз бу ажрларга етишишда ва савоб ҳосил қилишда ўша неъмат ва марҳаматдан (дангасалик билан) узилиб қолар эканмиз, ўзимизга катта зарар қилган бўламиз. Бу ҳадисдан равшан бўлди, намоз тугади, деб масжидга бормаслик яхши эмас. Балки у ерга (кечикиб бўлса ҳам) бориб, ажрга етишиш керак. Аммо ишонч билан (вақт ўтганини билсак), унда (бормасликнинг) зарари йўқ.\nҚуддус ибн Ашийм Лайсийдан ривоят қилинади: «Расулуллоҳ (соллаллоҳу алайҳи ва саллам): “Икки кишининг бири имомликка ўтиб ўқиган намозлари Аллоҳ ҳузурида кетма-кет ўқилган тўртта намоздан яхшироқдир. Ва тўрт кишининг бири имомга эргашиб ўқиган намозлари Аллоҳ ҳузурида кетма-кет ўқилган саккизта намоздан яхшироқдир. Ва саккиз кишининг бири имомга ўтгандаги ўқиган намозлари юзта кетма-кет ўқилган намоздан яхшироқдир”, дедилар» (Имом Табароний).\nБаъзилар масжидга бормай, бир неча киши жамланиб, дўконми ёки бошқа бир жойдами, жамоат бўлиб ўқиса, бўлаверади, деб гумон қилади. Бундай қилиш хатонинг ўзгинасидир. Биринчидан, улар масжид ва жамоатнинг катта савобларидан маҳрум бўлади. Чунки кўп жамоат Аллоҳга оз жамоатдан севимлидир. Бошқа томондан, биз Аллоҳнинг розилигини талаб қилар эканмиз, Унинг ҳузурида мақбул йўлни танлашимиз керак.\nЮртимизда мўмин-мусулмонлар учун қурилган кўплаб масжидлар ҳам кишиларнинг ибодатларни эмин-эркин адо этишлари учун улкан имкониятдир. Шундай чиройли ва ажойиб масжидлар бўлатуриб, ҳар ким хоҳлаган жойида тўпланиб, намоз ўқиши ярамайди. Зеро, намоз учун таҳорат қилиш лозим. Шу билан бирга, таҳоратнинг ўзига яраша фарзлари, вожиблари, суннатлари бор. Масжидларимизда мана шу аҳкомларга тўлиқ риоя қилиш учун имкониятлар етарли.\nСаҳл ибн Саъд Саъидий (розияллоҳу анҳу)дан ривоят қилинади: “Расулуллоҳ (соллаллоҳу алайҳи ва саллам) қоронғида масжидга борувчиларга қиёмат куни мукаммал нур бўлиши хабарини хурсандлик ила билдирдилар” (Ибн Можа, Ибн Ҳузайма, Ҳоким. Бу ҳадис икки шайх шартига биноан саҳиҳдир).\nШунингдек, Абу Ҳурайра (розияллоҳу анҳу) ривоят қилади: «Бир кўзи ожиз киши Расулуллоҳ (соллаллоҳу алайҳи ва саллам) олдиларига келиб: “Аллоҳнинг Расули! Мени масжидга олиб борадиган ёрдамчи йўқ”, деди ва Расулуллоҳ (соллаллоҳу алайҳи ва саллам)дан уйида намоз ўқишга рухсат сўради. Шунда Расулуллоҳ (соллаллоҳу алайҳи ва саллам) унга рухсат бердилар. Ёрдамчига эга бўлганидан кейин уни чақиртириб: “Уйингга азон эшитиладими?” деб сўрадилар. У: “Ҳа”, деди. Расулуллоҳ (соллаллоҳу алайҳи ва саллам): “Ундай бўлса, жамоат намозига чиқ!”, дедилар» (Имом Муслим).\nАбу Умомадан қилинган ривоятда: “Қоронғида масжидга борувчиларга қиёмат куни нурдан минбар бўлишининг хабарини хурсандлик ила етказ. Кишилар қўрққанида улар қўрқишмайди”, дейилган (Имом Табароний).\nҚоронғида масжидга боришга қийналамиз-у, лекин унинг фойда ва самараларини, иншааллоҳ, қиёмат даҳшатлари пайтида кўрамиз. Кечаси масжидга бориб орттирган баъзи қийинчилик ва машаққатларимиз нурдан бўлган гумбаз ва нур сочувчи қуёшга айланиб қолади. Қиёмат зулумотида қаерга борсак, у нур ҳам биз билан бирга юради.\nАлбатта, динимиз таълимотлари ва кўрсатмаларига мувофиқ доимо масжидга қатнаш ва жамоатни топиш ажрни янада кўпайтиради. Айни пайтда бу иш бандаларга улкан савоблар ва фойдалар келтиради. Шак-шубҳа йўқ, бу манфаатлар моҳиятини англаш қийин. Бирор киши бу раббоний сирлар ва нозик илоҳий савобларни кўриши мумкинми? Лекин биз шулардан имкониятимиз доирасида насиба олдик. Уламолар жамоатда иштирок этиш фойдаларини қандай билган бўлишса, ўшандай қилиб бизга етказишди.\nЎз оти билан “саждагоҳ” деб ном олган масжидларимиз ҳақига риоя қилайлик. Намозларни тўғри келган жойда эмас, балки масжидларда, саждагоҳларда жамоат билан адо этишга интилайлик!\n«Албатта: “Раббимиз – Аллоҳ”, деб сўнгра тўғри бўлган зотлар ҳузурига (ўлим пайтида) фаришталар тушиб (дерлар): “Қўрқманг ва ғамгин ҳам бўлманг! Сизларга ваъда қилинган жаннат хушхабари билан шодланинг! Дунё ҳаётида ҳам, охиратда ҳам биз сизларнинг дўстларингизмиз. Сизлар учун (жаннатда) кўнгилларингиз тилаган нарсалар ва сизлар учун у жойда истаган нарсаларингиз муҳайёдир. (Бу) мағфиратли ва меҳрибон Зот (Аллоҳ томони)дан бўлмиш зиёфатдир”. Аллоҳ (йўли)га даъват этган ва ўзи ҳам солиҳ амал қилиб, “Мен мусулмонларданман”, деган кишидан кўра ким чиройлироқ сўзловчидир?!» (Фуссилат, 30–33)\n“Тўғри бўлган зотлар” қандай кишилар экани тўғрисида турли фикрлар айтилган. Масалан, Абу Бакр (розияллоҳу анҳу): “Сўзи билан иши бир бўлган одамлар”, деса, Умар (розияллоҳу анҳу): “Мунофиқлик қилмайдиганлар”, деган. Усмон (розияллоҳу анҳу): “Амални ихлос билан адо этувчилар”, деса, Али (розияллоҳу анҳу): “Фарз амалларни бажариб юрувчилар”, деган. Абу Бакр (розияллоҳу анҳу) айрим саҳобалардан ушбу “тўғри бўлиш” (арабчаси “истиқомат”) нима?” деб сўраганида улар: “Гуноҳ қилмаслик”, деб жавоб берган. Шунда у: “Жуда қийин ишга айлантириб юбордингиз. Ундай эмас, балки имон келтирганидан кейин қайта бут ва санамларга ибодат қилиб, ширкка қайтмаслик”, деб жавоб берган экан, (“Мадорикуттанзил ва ҳақоиқуттаъвил”, 288-б.).\nФуссилат сураси 31-оятни мисрлик муфассир шайх Муҳаммад Мутаваллий Шаъровий (ваф. 1997 й.) бундай тафсир қилган: “Замонавий фан ютуқлари энг авжига чиққанда ҳам кўнгил тусаган нарсани махсус тугмачани топиб босмагунча муҳайё қила олмаслар. Жаннатда эса, кўнгилга келтирилса бас, у муҳайёдир. Жиҳозга ҳожат йўқ”.\nАбу Талҳа (розияллоҳу анҳу) ривоят қилади: «Мен Расулуллоҳ (соллаллоҳу алайҳи ва саллам) ҳузурларига кирдим ва у кишини жуда хурсанд ҳолда кўрдим, сўнг бунинг сабабини сўрадим. Шунда Пайғамбар (соллаллоҳу алайҳи ва саллам): “Нега хурсанд бўлмайин, Жаброил (алайҳиссалом) ҳозиргина ҳузуримдан чиқиб кетди. У: “Аллоҳ мени сизга хушхабар бериш учун юборди. Агар умматингиздан бирор киши сизга битта салавот айтса, Аллоҳ ва фаришталар унга ўнта салавот айтади”, деди”, дедилар».\nЮқорида келтирилган оятларнинг нозил бўлиш сабаби ҳақида Абдуллоҳ ибн Аббос айтади: «Бу оят Абу Бакр Сиддиқ ҳақида нозил бўлган. Мушриклар: “Парвардигоримиз Аллоҳдир ва фаришталар Аллоҳнинг қизларидир”, деди. Яҳудийлар эса: “Парвардигоримиз Аллоҳдир, Узайр Аллоҳнинг ўғлидир ва Муҳаммад пайғамбар эмасдир”, деди. Абу Бакр (розияллоҳу анҳу) эса: “Парвардигоримиз Аллоҳдир ва У ягона бўлиб, Унинг шериги йўқдир ва Муҳаммад Унинг бандаси ва расулидир”, деди-да, ёлғиз Аллоҳга тоат-ибодат қилишда бардавом бўлди. Оятнинг маъноси: “Улар Аллоҳнинг ягоналигига иқрор бўлади ва Унга шериклар, хотин ва болаларни нисбат бермайдилар. Сўнгра Аллоҳга тоат-ибодатда қоим бўладилар ва фарзларни адо этадилар. То вафот этгунларича динда холис бўладилар”, деганидир».\nБаъзилар: “Истиқомат – тўғри бўлиш зоҳирда ва ботинда бўлади. Зоҳирдагиси Аллоҳ буюрган амрларга бўйсуниш, қайтарганларидан четланиш, ботиндагиси имон келтириб, тасдиқлашдир”, деган.\nАбу Бакр (розияллоҳу анҳу)дан истиқомат ҳақида сўрашганида: “Аллоҳга бирон нарсани шерик қилмаслигинг”, деб жавоб берган. Умар (розияллоҳу анҳу): “Истиқомат – амру наҳийларда тўғри туришинг, тулкилар ҳийласи каби ҳийла қилмаслигинг”, деган. Усмон (розияллоҳу анҳу) истиқомат тоат-ибодатни ихлос билан қилиш, деб изоҳлаган. Али (розияллоҳу анҳу) эса: “Истиқомат – фарзларни адо этишинг”, деган.\nАҳли ҳақларнинг баъзилари айтишича, “истиқомат, яъни тўғри туриш уч хилдир: тил билан тўғри туриш; қалб билан тўғри туриш, яъни шаҳодат калимасида бардавом бўлиш: ихлос билан тўғри туриш, яъни, тоат-ибодатда давомли бўлиш”. Баъзилар айтади: “Истиқомат тўрт нарса билан бўлади. Амрнинг муқобилида тоат-ибодат билан, наҳийнинг муқобилида тақво билан, неъматнинг муқобилида шукр билан, жаннатнинг муқобилида сабр билан. Бу тўрт нарса бошқа тўрттаси билан комил бўлади: тоат ихлос билан, тақво тавба билан, шукр ожизлигини билиш билан, сабр Аллоҳ йўлида нафсни ўлдириш билан”.\nФақиҳ Абу Лайс Самарқандий айтади: «Истиқоматнинг аломати ўнта нарсада кўрилади. Биринчиси, тилни ғийбатдан сақлаш, зеро, Қуръонда ғийбат ҳаром экани баён қилинган. Иккинчиси, ёмон гумондан сақланиш, зеро, Қуръонда гумондан четланиш буюрилган, гумонларнинг баъзиси гуноҳ экани таъкидланган. Расулуллоҳ (соллаллоҳу алайҳи ва саллам): “Ёмон гумондан сақланинглар, чунки у сўзларнинг энг ёлғонидир”, деганлар. Учинчиси, масхара қилишдан четланиш. Қуръони каримда бир қавм бошқа бир қавмни масхара қилмаслиги буюрилган, масхара қилинаётган қавм масхара қилаётган қавмдан яхшироқ бўлиши мумкинлиги таъкидланган. Тўртинчиси, кўзларни номаҳрам аёлларга қарашдан тийиш. Аллоҳ таоло айтади: “(Эй Муҳаммад!) Мўминларга айтинг, кўзларини (номаҳрам аёллардан) қуйи тутсинлар ва авратларини (зинодан) сақласинлар! Мана шу улар учун энг тоза (йўл)дир. Албатта, Аллоҳ улар қилаётган (сир) синоатларидан хабардордир” (Нур, 30). Бешинчиси, рост сўзлаш, олтинчиси, Аллоҳ йўлида садақа қилиш, зеро, Аллоҳ таоло: “Ўз қўл меҳнатингиз ва Биз сизлар учун ердан чиқарган нарсаларнинг яхшиларидан эҳсон қилингиз!” (Бақара, 267), деган. Еттинчиси, исроф қилмаслик, саккизинчиси, кибрланмаслик, тўққизинчиси, беш вақт намозни вақтида адо қилиш ва ўнинчиси, аҳли сунна вал жамоа йўлини маҳкам тутиш».\nАбу Бакр (розияллоҳу анҳу) бундай деган: “Мўминнинг қалбидаги имон етти шохли дарахтга ўхшайди. Шохларининг биттаси қалбда бўлиб, унинг меваси тўғри ниятли бўлиш. Иккинчиси, тилда бўлади, унинг меваси тўғрисўзликдир. Учинчиси, икки оёқда бўлиб, меваси жамоат намозига боришдир. Кейингиси икки қўлда бўлиб, унинг меваси садақа қилишда кўринади. Бешинчиси, кўздадир, унинг меваси ибратли нарсаларга қараш билан бўлади. Олтинчиси, қоринда бўлади, унинг меваси ҳалолдан еб, шубҳали нарсаларни тарк этишдир. Еттинчиси, нафсда бўлиб, меваси шаҳватлардан тийилишдир”.\nХабарларда келишича, қиёмат куни барча махлуқотлар қабрларидан туради. Фаришталар мўминлар олдига келиб, улар устидаги тупроқни қоқади. Уларнинг пешонасидан бошқа жойининг тупроғи тушиб кетади. Фаришталар бу ўринни ҳам артади, аммо тупроқ кетмайди. Шунда уларга нидо қилинади: “Эй фаришталар! Бу тупроқлар қабрдаги тупроқ эмас, балки уларнинг меҳробларидаги тупроқдир. Уларни Сирот кўпригидан ўтиб жаннатга киргунларича шу ҳолатда қолдиринглар, токи уларга қараганлар Менинг хос бандаларим эканини билишсин”.\nБашорат-хушхабар берувчилар учтадир. Бу дунёда Пайғамбаримиз Муҳаммад (соллаллоҳу алайҳи ва саллам) башорат берганлар. Қуръони каримда: “...сабр қилувчиларга хушхабар беринг” (Бақара, 155), дейилган. Жон олиш вақтида фаришталар башорат беради. Зеро, Қуръони каримда келишича, фаришталар мўминларга ўлимлари вақтида: “Қўрқмангиз ва ғамгин ҳам бўлмангиз! Сизларга ваъда қилинган жаннат хушхабари билан шодланингиз!” (Фуссилат, 30), дейди. Яна Аллоҳ таоло: “Парвардигорлари уларга Ўз тарафидан раҳмат, ризолик ва улар учун неъматлари доимий (бўлмиш) жаннат (боғ)лари тўғрисида хушхабар берур” (Тавба, 21), деган.\nХушхабар бериш беш хил бўлади. Биринчиси, мўминлар оммаси учун. Уларга: “Сизлар азобда абадий қолишдан қўрқманглар, сизларни пайғамбарлар ва солиҳ кимсалар шафоат қилади, савобларни бой бериб қўйганингиздан ғамгин бўлманглар, борадиган жойингиз жаннат бўлиши хушхабари билан шодланинглар”, дейилади. Иккинчиси, ихлос билан амал қилгувчилар учун бўлиб, уларга: “Амалларингиз рад қилинишидан хавфсираманглар. Чунки амалларингиз мақбулдир. Савобларни қўлдан бой берганингизга ғамгин бўлманглар, сизларнинг савобларингиз бир неча бор зиёда қилинади”, дейилади. Учинчиси, тавба қилувчилар учун, уларга: “Гуноҳларингиздан хавфсираманглар, чунки сизларнинг гуноҳларингиз мағфират қилингандир. Савобларингиз камлигидан ғамгин бўлманглар, чунки гуноҳларингиз савобларга айлантирилгандир”, дейилади. Тўртинчи хушхабар зоҳидлар учун аталган. Уларга: “Ҳашр ва ҳисоб-китобдан хавфсираманглар ва ҳисобсиз, азобсиз жаннатга кириш хушхабари билан шодланинглар”, дейилади. Бешинчиси, одамларга яхшиликларни таълим берган ва илмига амал қилган олимлар учун. Уларга: “Қиёмат даҳшатларидан хавфсираманглар. Чунки сизлар амал қилганингиз эвазига мукофотланасиз. Сизлар ва сизларга эргашганларга аталган жаннатлар хушхабари билан шодланинглар”, дейилади.\nУмри охири башорат-хушхабар билан якунланган кимсалар нақадар бахтлидир. Башорат фақатгина амалида ихлосли ва бардавом бўлган мўминларга берилади. Улар олдига фаришталар келади. Шунда мўминлар: “Сизлар кимсизлар, биз сизлардан гўзалроқ ва хушбўйроқ кимсаларни кўрмаганмиз”, дейишади. Фаришталар: “Биз сизларнинг дўстларингизмиз, яъни бу дунёда амалларингизни ёзиб, сизларни ҳимоя қилиб турдик”, дейди.\nОқил кимса ғафлатдан уйғониши керак. Уйғонишнинг аломати тўрт хил бўлади: биринчиси – дунё ишларини қаноат билан тадбир қилиш; иккинчиси – охират ишларига ҳарислик билан ёндашиш; учинчиси – дин ишларини илм ва ижтиҳод билан бажариш; тўртинчиси – халқнинг ишларида насиҳат, муҳаббат ва юмшоқлик билан тадбир қилиш.\nҚуйидаги беш хислатга эга бўлганлар одамларнинг яхшиси ҳисобланади: ибодатда қоим бўлганлар; зоҳирда ҳам, ботинда ҳам ихлосли бўлганлар; одамларга ёмонлик қилмайдиганлар; одамларнинг қўлидаги нарсадан умидвор бўлмаганлар ва ўлимга тайёргарлик кўрган кишилар.\nЯҳё ибн Муоз айтади: “Мустақим тургувчининг бир қанча аломатлари бор: Аллоҳга тоат-ибодат қилишга саъй-ҳаракат этиш, оммага таъмасиз насиҳат қилиш, қўрқув билан ибодат қилиш, дунёда кўраётган нарсаларидан шаҳватсиз ибрат олиш, охират ҳақида ғафлатсиз тафаккур қилиш. Кимда ушбу сифатлар бўлса, ўлим олдидан унга бахт-саодат ва жаннат хушхабари берилади”.\nМусулмон киши Аллоҳга итоат қилиб, Расулига “Лаббай” деб ва раҳбарларга итоат қилиши билан истиқоматда барқарор бўлади. Аллоҳ таоло барчамизни ҳақиқий истиқоматда бардавом айласин, омин!\nЯширин ва ошкора ҳолатларда ҳам Аллоҳдан қўрқиш;\nЁмонликка яхшилик билан жавоб қайтариш;\nШайтонга осий бўлиш – мўминнинг сифати;\nДругие материалы в этой категории: « МУҚАДДАС ДАРГОҲ: Ёмон хулқдан сақланиш. ХОТИМА.\tҚуръон илмлари: ЯНГИ ТАФСИРЛАР »


Москвада катта Саркозининг расмлари кўргазмага қўйилади\n14:36 / 01.09.2015\nМосквадаги Зураб Церетели номидаги санъат галереясида Франциянинг собиқ президенти Николя Саркозининг отаси, Россия бадиий санъат академияси фахрий аъзоси Пал Саркозининг кўргазмаси очилади. Бу ҳақда академия матбуот хизмати хабар берди.\nИжодкор 1 сентябрь куни бошланадиган кўргазманинг очилиш маросимида иштирок этишни режалаштирмоқда. “Агар кўзда тутилмаган вазият бўлиб қолмаса, у ўз кўргазмасининг очилишида қатнашади”, - дейилади хабарномада.\nУнинг охирги кўргазмаси Москвада 2011 йили бўлиб ўтган эди.\nТадбир ташкилотчиларининг таъкидлашича, яқинда санъаткор Art Dominos кўргазмасини яратиб, унда турли миллат ва маданият вакилларининг портретларини жойлаштиришни режалаштирган. Москвадаги кўргазмада 70та иш тақдим этилади, уларда Пал Саркозининг охирги йиллардаги ижоди намуналари акс этади.\nПал Саркози венгер аристократлари оиласи вакили бўлиб, хорижий легионда хизмат қилган. У, шунингдек, бизнесмен сифатида маълум. Унинг беш нафар фарзандидан бири, Николя Саркози, 2007-2012 йилларда Франция президенти бўлган.


Oxford Economics: Трамп коронавирус сабабли сайловларда ютказиши мумкин – Дарё уз Янгиликлар\nГлавная / Жахон / Oxford Economics: Трамп коронавирус сабабли сайловларда ютказиши мумкин\n2 weeks ago\tЖахон Comments Off on Oxford Economics: Трамп коронавирус сабабли сайловларда ютказиши мумкин 15 Показы\nКузда АКШда ишсизлик даражаси 13 фоиздан ошиши, жон бошига уртача даромад эса утган йилгига нисбатан 6 фоизга камайиши тахмин килинмокда.\nКоронавирус пандемияси сабабли АКШ президенти Дональд Трамп 2020 йил ноябрдаги сайловларда маглубиятга учраши мумкин, деб тахмин килмокда Oxford Economics тахлил компанияси.\nАКШдаги нокулай иктисодий вазият натижасида компания экспертлари тузган икки модель президентлик сайловларида демократик партия номзоди галаба козонишини курсатмокда, дейилади Oxford Economics’нинг Twitter микроблогида.\nБиринчи моделга кура, кузда АКШда ишсизлик даражаси 13 фоиздан ошади, жон бошига уртача даромад эса утган йилгига нисбатан 6 фоизга камаяди, деб хабар берди CNN телекомпанияси тахлилчилар хисоботига асосланиб. Шу тарзда, Америка иктисодиёти Буюк тушкунлик давридан буён энг ёмон холатга тушиб колади.\nКейинги моделда хар бир штатдаги вазият алохида куриб чикилган. Унга кура, еттита штат демократлар тарафига утади. Гап пандемия сабабли иктисодий пасайиш ва ишсизлик кучайган Айова, Висконсин, Мичиган, Пенсильвания, Охайо, Миссури ва Шимолий Каролина хакида бормокда.\nБиринчи модель ёрдамида АКШда 1968 ва 1976 йиллардаги сайловлардан ташкари 1948 йилдан буён утказиб келинган барча президентлик сайловлари натижалари олдиндан тугри айтилган. Иккинчи модель 2019 йилда ишлаб чикилган.\nWorldometers сайтининг маълумот беришича, АКШ коронавирус юктирганлар (1,5 миллиондан зиёд) ва улим холатлари (95 минг) буйича дунёда биринчи уринда турибди.\nТошкент шахрида “Япония ракамли университети” ташкил этилади. Узбекистон Республикаси Олий ва урта махсус таълим вазирлиги, …\nЗакотнинг тугри булиш шартлари\nАллох таолонинг мухаббатини жалб килувчи сабаблар\nАтроф-мухитни химоя килишнинг фазли хакида


2020 йилги икки хил Apple Watch ҳам 100 долларгача арзонлашиб сотувга чиқди - Terabayt.Uz\nКупертинолик корпорациянинг 2020 йил 15 сентябрдаги онлайн маросимида Apple Watch Series 6 смарт-соатини намойиш қилгани ҳақида ёзгандик. Бундан ташқари, мазкур тадбирда арзонлаштирилган смартвоч – Apple Watch SE ҳам илк бор кенг жамоатчиликка кўрсатилган эди.\nЎҚИНГ: Битта қувватда 12 кун ишлай олувчи Realme Watch 2 тақдим этилди\nApple бирор нуқсони туфайли харидорлардан қайтган ва заводнинг ўзида қайта тикланган (refurbished) смартфонларни аслидан арзонроқ нархларда сотишидан хабарингиз бор. Шунингдек, компания 2020 йилги MacBook Pro ноутбукларининг ҳам шунақа версияларини нақ битта смартфон нархига арзонлаштириб савдога қўйган.\nМазкур корпорация энди юқорида қайд этилган ақлли соатларнинг ҳам refurbished версияларини ўз расмий сайти орқали сотувга чиқарди. Қайта тикланган Apple Watch Series 6 моделларининг нархлари 339 АҚШ долларидан, Apple Watch SE русумли девайслар нархлари эса 239 доллардан бошланади.\nЭнг катта – 100 доларлик чегирма эса зангламас пўлатдан ишланган корпусдаги Apple Watch Series 6 учун тақдим этилмоқда. Бошқа русумлардаги (шу жумладан, эскироқ моделлардаги) Apple смарт-соатларининг қайта тикланган версиялари нархларини эса мана бу саҳифада кўриш мумкин.\n#"ақлли соат" #Apple #Apple Watch #Bluetooth-аксессуар #қайта тикланган #нархлар #смарт-соат #смартвотч #аксессуарлар #Apple Watch Series 6 #Apple Watch SE


«Ўзбекистонда сайлов жараёни соғлом рақобатга асосланган кураш муҳитида ўтмоқда»\nЎзбекистонда Президент сайлови яқинлашгани сари сайлов тизимини такомиллаштириш бўйича мамлакатимиз қўлга киритган муваффақиятлар хорижий давлатлар ижтимоий-сиёсий ва эксперт доиралари вакиллари ўртасида кенг муҳокама этилмоқда.\nЭни ФАЛЕОМАВАЕГА, собиқ конгрессмен, АҚШ Конгресси Вакиллар палатаси Халқаро муносабатлар қўмитасининг Осиё, Осиё-Тинч океани минтақаси мамлакатлари ва атроф-муҳитни глобал муҳофаза қилиш кичик қўмитаси раиси:\n— Бугун Ўзбекистон муҳим воқеа — Президент сайлови арафасида турибди. 26 йилдан зиёдроқ давр мобайнида АҚШ Конгресси аъзоси сифатидаги фаолиятим давомида дунёнинг кўпгина шаҳарларига боришга муваффақ бўлганман. Бу борадаги сўнгги расмий ташрифим тарихий шаҳар — Самарқандга бўлган эди.\nРеспубликангиз кенг қамровли сиёсий ислоҳотларни ҳаётга татбиқ этиш борасида улкан муваффақиятларга эришди. Хусусан, сиёсий партиялардан мамлакат Президентлигига номзодларни илгари суриш учун зарур бўладиган имзолар сонини 5 фоиздан 1 фоизга камайтириш тўғрисидаги қарор юқори баҳога лойиқдир.\nШунингдек, мен Ўзбекистон Марказий сайлов комиссиясининг сайловда қатнашиш учун халқаро кузатувчиларни таклиф этиш тўғрисидаги қарорини ҳам қўллайман. Бу Ўзбекистоннинг сайловни очиқлик ва шаффофлик муҳитида ўтказишга тайёрлигини ҳамда уни умумқабул қилинган демократик сайлов меъёрлари асосида ташкил этишга бўлган содиқлигини намоён қилади.\nВели ЮКСЕЛЬ, Бельгия вакиллар палатаси депутати:\n— Ўзбекистон сайлов тизимининг такомиллашуви республикада амалга оширилаётган демократик ўзгаришларнинг натижаси ҳисобланади. Улар давлат сиёсий тизими шаклланиши ва ривожланишида фуқаролик жамияти вакилларининг фаол иштирокини кўзда тутади.\nОлдинда турган сайлов ҳақида фикр юритилар экан, Марказий сайлов комиссияси сайловни ташкил этиш ва унинг юқори даражада ўтказилиши учун барча зарур чора-тадбирни кўрганлигини таъкидлаш жоиз. Ишончим комилки, ўзбек халқи аҳоли фаровонлиги ва мамлакат равнақи йўлида астойдил ишлайдиган, шунингдек, Европа Иттифоқи билан ҳамкорликни чуқурлаштиришни давом эттирадиган муносиб етакчини сайлайди.\nШу ўринда Ўзбекистон Бельгиянинг яқин шерикларидан бири эканлигини қайд этишни истар эдим.\nБиз Марказий Осиёда хавфсизлик ва фаровонлик таъминланишида мамлакатингиз энг муҳим ўринни тутишда давом этишига умид қиламиз, сиёсий, иқтисодий ва маданий соҳаларда самарали ҳамкорлигимизни давом эттириш ниятидамиз. Шубҳа йўқки, бизнинг яқин ҳамкорлигимиз бундан кейин янада мустаҳкамланади.\nПрофессор Астрид ЧЕРНИ, мустақил эксперт (Германия):\n— Мен Ўзбекистонда бўлиб ўтадиган сайловга тайёргарликнинг боришини диққат билан кузатиб келмоқдаман. Республикада барпо қилинган сайлов тизими фуқаролар ўз хоҳиш-иродасини эмин-эркин ифодалашини, сайлов жараёни очиқ-ошкоралигини кафолатлайди ва у халқаро ҳуқуқнинг умумэътироф этилган демократик тамойилларига жавоб беради. Шу билан бирга, мамлакат илғор халқаро тажрибани ҳар томонлама ҳисобга олганини ҳам таъкидлаш зарур.\nРеспубликада фуқароларнинг сиёсий-ҳуқуқий маданиятини янада ошириш, овоз беришнинг барча жиҳати, шунингдек, сайловчиларнинг ҳуқуқ ва мажбуриятлари ҳақида аҳолини хабардор қилиш юзасидан изчил ишлар рўёбга чиқарилмоқда. Ўзбекистонда бир неча маротаба бўлганимда, бунга тўла ишонч ҳосил қилганман.\nМамлакат ижтимоий-сиёсий ҳаётида, шу жумладан, сайлов жараёнида ёшларнинг фаол қатнашиши алоҳида эътиборга моликдир. Чунки фаол фуқаролик нуқтаи назари ҳамда юқори интеллектуал салоҳиятга эга бўлган ёшлар мамлакат электоратининг салмоқли қисмини ташкил этади.\nФурсатдан фойдаланиб, ўзбек халқига олдинда турган сайловни муваффақиятли ўтказишини тилайман. Бундан ташқари, тобора яқинлашиб келаётган қутлуғ сана — Конституция куни муносабати билан ҳам ўзимнинг энг эзгу тилакларимни йўллайман. Ишончим комилки, Ўзбекистон бундан кейин ҳам кучли фуқаролик жамиятини барпо қилиш тамойилларига содиқ қолади.\nТовфик АББАСОВ, Боку халқаро мультикультуризм маркази Медиа департаменти директори (Озарбайжон):\n— Ўзбекистондаги 4 та сиёсий партия ҳам Президентлик лавозимига ўз номзодини илгари сургани алоҳида эътиборга сазовордир. Сайлов жараёни очиқлик, адолатли рақобат муҳитида ўтмоқда.\nМустақил ривожланиш йиллари давомида республикада тинчлик ва барқарорлик таъминланди, интеллектуал салоҳият сезиларли даражада мустаҳкамланди.\nПрезидент сайловида халқаро кузатувчи сифатида иштирок этишим ва бутун сайлов жараёни бўйича холис баҳо беришим мумкинлигидан жуда мамнунман.\nАбдураҳмон ал-ХАМИСИ, Миср Ёзувчилар уюшмаси аъзоси, «Миср — Ўзбекистон» дўстлик жамияти фаоли:\n— 2014 йили парламент сайловлари мониторингида қатнашиш учун Ўзбекистонга биринчи маротаба келишга муяссар бўлдим. Ўшанда ўзбек халқининг оқкўнгиллиги, меҳмондўстлиги ҳамда маърифат ва маданияти даражаси юқори эканлиги менда катта таассурот қолдирган эди. Мамлакатда сиёсий партия ва ҳаракатлар ўрни мустаҳкамланиши жараёнида фуқаролар фаоллик кўрсатаётгани, айниқса, эътиборга молик.\nПрезидент сайлови мониторингида иштирок этиш Миср делегациясига мамлакатингиз сайлов қонунчилигини такомиллаштириш, сайлов тизими ишчанлиги, барча номзод учун тенг ҳуқуқлилик тамойилини таъминлаш ва ОАВ ўрнини ошириш юзасидан тўплаган тажрибаси билан яқиндан танишиш учун яхши имконият яратади.\nЎзбекистон сайлов тизими халқаро ҳуқуқнинг умумэътироф этилган меъёрлари, миллий менталитет ҳисобга олинган ҳолда, ривожланган демократик давлатларнинг илғор тажрибаси асосида шаклланган. Масалан, мамлакатингиз Конституциясига мувофиқ, фуқаролар давлат ва жамият ишларининг бошқарилишида бевосита ҳамда ўз вакиллари орқали иштирок этиш ҳуқуқига эгадирлар. Бу ўзини ўзи бошқариш, референдумлар ўтказилиши ва давлат органларининг демократик шакллантирилиши ҳамда давлат органлари фаолияти устидан жамоатчилик назоратини такомиллаштириш воситасида амалга оширилади. Шу ўринда фуқаролик жамиятининг эътиборга молик субъектларидан бири бўлган маҳалла институтининг аҳамиятини қайд этишни истардим. Чунки фуқаролар йиғинлари, том маънода, адолатлилик кафолати бўлиб, аҳоли эҳтиёжларига холисона баҳо беришда ҳам айни муддаодир.\nМазкур рукндаги бошқа мақолалар: « Ўзбекистонда партиялараро рақобат ва фикрлар хилма-хиллиги БМТ диққат-марказида\tХитой элчиси: «Ўзбекистондаги Президент сайлови мамлакат фаровонлиги йўлида жамият жипслашувининг яққол мисоли бўлади» »


Каттақўрғондаги 43 БПТ раиси ўз лавозимида қолди | O'zLiDeP\nКаттақўрғондаги 43 БПТ раиси ўз лавозимида қолди\nҲозирги кунда O‘zLiDeP Каттақўрғон шаҳар Кенгаши қошида 5 минг 766 нафар аъзоларни бирлаштирган 92 БПТ фаолият юритмоқда. Бу ўтган йилга нисбатан шаҳарда БПТлар сони 5 тага кўпайгани, аъзолар сони 2 минг 166 нафарга ошганидан далолат беради.\nАйтиш жоиз, ҳозирга қадар туманда бўлиб ўтган ҳисобот-сайлов йиғилишларида 43 БПТ етакчисининг фаолиятига юксак баҳо берилиб, уларга яна қайта ишонч билдирилди. Йиғилишларда ўтган йилдаги фаолият сарҳисоб қилиниб, жорий йилда қилиниши лозим бўлган вазифалар белгилаб олинди.\nТаъкидланишича, жойларда бўлиб ўтаётган йиғилишларда партия ҳаётидаги энг долзарб бўлиб турган – бошланғич партия ташкилотларининг моддий-техник базасини мустаҳкамлаш, сиёсий адабиётлар, тарқатма материаллар билан таъминлаш масалаларига жиддий эътибор қаратилмоқда. Чунончи, сўнгги йилда БПТ аъзолари сонининг кескин ошиши, жойларда бошланғич партия ташкилотлари учун етарлича шароит яратишни тақозо қилмоқда.\n“Партия Каттақўрғон шаҳар Кенгаши таркибидаги барча қуйи бўғинларда ҳисобот-сайлов йиғилишлари танқидий ва таҳлилий руҳда сарҳисоб қилиняпти. Буни таянч нуқталарнинг ижтимоий-иқтисодий жараёнларда анчагина фаоллашгани, партия сафларига ғайратли, фаол ва ташаббускор ёшларнинг қабул қилингани билан изоҳлаш мумкин”, – дейди O‘zLiDeP Каттақўрғон шаҳар Кенгаши аппарат раҳбари Н.Ортиқов.\nҲа, бошланғич партия ташкилотининг ҳаёт билан ҳамнафаслиги, фаоллиги улар сони билан эмас, балки амалга оширган ишлари билан белгиланади. Зеро, ҳисобот-сайлов даврида айнан тарафдорларимизнинг фаоллиги билан жойлардаги қатор муаммолар ўз ечимини топди.


Саид Аҳмад Васлий (1870-1925) — www.ziyouz.uz\nБош саҳифа Ўзбек шеъриятиЎзбек мумтоз шеъриятиСаид Аҳмад Васлий (1870-1925)\nВаслий (тахаллуси; асл исми Сайд Ахмад уста Азим ўғли) (1870 — Самарқанд — 1925.29.10) — ўзбек ва тожик шоири, маърифатпарвари. Тошкент (1883-91) ва Бухородаги (1893-1902) Кўкалдош мадрасаларида ўқиган.\nБухорода (1903—09), Самарқанддаги Орифжонбой ва Қусам ибн Аббос мадрасаларида мударрислик қилган (1909—17). Улуғбек мадрасасида янгича усул мактаблари учун муаллимлар тайёрлаш курсида дарс берган, адабий тўгарак очиб, унга ҳомийлик қилган (1918—22).\nВаслий миллий матбуотнинг шаклланишида фаол қатнашган. Мақола ва шеърлари маорифни ислоҳ қилиш, миллат равнақи каби масалаларга бағишланган. Васлий ижодий меросидан 12000 мисра шеър ва «Армуғони дўстон» (1909), «Асос ул-ислом» (1904), «Туҳфат ул-аҳбоб» (1912), «Таълим ва билдурмакнинг фойдалув ўлмоқи» (1914) каби 25 рисоласи етиб келган.\n← Аввалги Аввалги Муҳйи (1835-1911)\nКейинги → Кейинги: Мирзо Ҳўқандий (1880-1943)


13 декабр 2019, Тошкент вақти: 03:07\nЖапалақ қишлоғида йўқ қилиниш учун тайёрлаб қўйилган спиртли маҳсулотлар.\nНорин вилоятидаги Эмгекчил қишлоғида аҳоли ярим миллион сўм (7246 доллар)лик спиртли маҳсулотларни қишлоқдаги дўконлардан сотиб олиб йўқ қилди. Эмгекчил Норинда "спиртли ичимликлардан ҳоли ҳудуд", деб эълон қилинган олтинчи, Қирғизистонда эса камида 12-қишлоқ бўлди.\n-Мен ҳам сизларни қўллаб-қувватлай, деб дўконимдаги 200 минг сўмлик спиртли ичимликларни 165 минг сўмга бердим. Бугун келишиб, спиртли ичимликларни юклаб кетишди. Мен ҳам бу ташаббусни қўллайман. Энди дўконимизда ароқ сотилмайди, - деди дўкондорлардан бири Болотбек Ажибаев.\nҚишлоқ қариялари ҳам ёшларнинг бу ташаббусини қўллаб, уларни дуо қилиб туришди.\n-Бу ароқ дегани жуда ёмон экан. Шу ароқнинг касофатидан нафақат менинг болаларим, балки қишлоқдаги жуда кўп ёшлар бузилиб кетди. Қишлоғимизни ароқдан тозалашга ҳисса қўшган ҳамқишлоқларимизга, мулла акаларимизга, ҳаммага рахмат айтамиз, -деди Насия Асанакунова.\nБундан аввал ҳам Қирғизистоннинг қатор қишлоқларида маҳаллий аҳоли ташаббуси ортидан спиртли ичимликларни сотиш тақиқланган эди.\n“Спиртли ичимликлардан ҳоли ҳудуд”, деб эълон қилинган қишлоқларни Ўш вилоятининг Қорасув ва Новқат, Жалолобод вилоятининг Сузоқ ва Бозорқўрғон туманларида кўплаб учратиш мумкин.\nЭмгекчил сўнгги 7 ой ичида Қирғизистонда спиртли ичимликлар сотишни тақиқлаганини кенг жамоатчиликка эълон қилган учинчи қишлоқ бўлди.\nФевраль ойида Иссиқкўл вилоятининг Ўрнак қишлоғи, июль ойида Ўш шаҳри таркибига кирувчи Жапалақ қишлоқ ҳукумати “спиртли ичимликлардан ҳоли ҳудуд”, деб эълон қилинган.\nАвгуст ойида эса Боткен вилояти Қадамжой туманида фолият юритувчи ўндан ортиқ имом қишлоқларни кезиб, дўкондорларни спиртли ичимликлар сотмасликка даъват этаётгани хабар қилинган.\nҚирғизистон муфтийси Максат ҳожи Токтомушев 11 август куни қадамжойлик имомларнинг дўконларни қидириб даъват қилаётгани муфтият томонидан қўллаб-қувватланмаслигини ва бу тадбирни уюштирган имомлар жазоланиши мумкинлигини билдирди.\n“Ароқнинг зарари асрлардан бери ҳаммага маълум. Бироқ ароқ ичишни ва сотишни кимнидир мажбур қилиб тақиқлаш нотўғри. Биз бу ишни тақиқ орқали эмас, одамларни иймонга чақириш, ароқнинг зиён эканини ҳар бир одамнинг онгига, қон-қонига сингдириш орқали амалга оширсак, Ислом динининг ҳақиқий талабларига амал қилган бўламиз", - деб айтган муфтий.


Керри: "Олтилик" билан Эрон ўртасидаги келишув Яқин Шарқни хавфсизроқ қилади\n22:40 / 02.08.2015\nБМТ хавфсизлик кенгашининг 5 нафар доимий аъзоси ва Германиядан ташкил топган “олтилик” ва Теҳрон ўртасида Эрон ядровий дастури бўйича эришилган келишув Яқин Шарқни хавфсизроқ қилади, деб айтди Мисрга ишчи сафар билан келган АҚШ Давлат котиби Жон Керри.\n“Олтилик” ва Эрон билан эришилган келишув бажариладиган бўлса, шак-шубҳасиз, Яқин Шарқ минтақасини хавфсизроқ қилади”, деб айтди Керри Миср Ташқи ишлар вазири Сомиғ Шукрий билан бирга ўтказган матбуот-анжуманида.\nШукрий ўз навбатида келишувнинг бажарилиши “Яқин Шарқни ядровий қуролдан холи ҳудудга айлантиришига” умид билдирди.\nШукрий томонлар “Сурия ва Ямандаги тўқнашувларни тинчлик йўли билан ҳал қилиш зарурлигини таъкидлаб ўтганларини” айтиб ўтди.\nАҚШ Давлат котиби Жон Керри 2 августда Қоҳирага етиб келди. Керри, шунингдек, Миср президенти Абдулфаттоҳ ас-Сисий билан учрашади.\nКерри ўзининг Яқин Шарқ бўйлаб сафари доирасида Қоҳирадан Доҳага йўл олади ва у ерда 3 августда Россия ва Саудия Арабистони ташқи ишлар вазирлари Сергей Лавров ва Одил ал-Жубаир билан учрашади.


18 апрел 2021, Тошкент вақти: 04:30\nҲисобот муллифларига кўра, дунёда қуллар сони сўнгги бир йил ичида сезиларли ошган. Ўтган йили дунёда қулликка мажбурланганлар сони қайриб 30 миллионга яқин эди.\n- Булар ўқишдан маҳрум қилиниб, меҳнатга мажбурланаётган болалар ёки эрта турмушга учирма қилинаётган қизалоқлар, ёки ўз ихтиёрига қарши ишлатилаётган аёл-эркаклардир. Афсуски, замонавий қулликка мажбурланаётган одамлар сони дунё бўйлаб ошиб боряпти, - дейди Жина Дафалия.\nДунёда аҳоли сонига нисбатан қуллар кўп бўлган мамлакат Мавританиядир. Ушбу мамлакатда аҳолининг 4 фоизи қулликда яшамоқда.\nҚуллик энг кам бўлган мамлакатлар эса Янги Зелландия ва Исландиядир. Янги Зелландияда қуллар сони умумий аҳолининг 0,13 фоизини ташкил этса, Исландияда қул деб аташ мумкин бўлган 23 одам бор.


2019 йил 8 апрель куни Каримов Рустамбек исмли фуқаро Ўзбекистон мусулмонлари идораси раҳбарияти қабулига кириш учун ҳамроҳи “Тўлқин” исмли шахс билан бирга Ўзбекистон мусулмонлари идорасига келади. Масъуллар Р.Каримовни “Фуқаролар қабулини қайд қилиш журнали”га ёзиб қўйишган ва бироз кутишини айтишган. Лекин у одобсиз хатти-ҳаракатлар қилиб, ходимларга ҳурматсизлик қилган. Шунингдек, ўзининг “Фейсбук” ижтимоий тармоғидаги (Rustam Karim) саҳифаси орқали Диний идора ва уламоларни обрўсизлантирадиган, ҳақоратомуз ва истеҳзоли сўзларга тўла онлайн (жонли) чиқишлар қилган.\nДругие материалы в этой категории: « Имомнинг сўзлари сабаб Шоҳида ўз жонига қасд қилиш фикридан қайтди\t«Ҳилол» номли янги илмий-маърифий журнал нашрдан чиқди »


Қишлоқ хўжалиги ходимлари куни | Янгиликлар | Андижон вилояти ҳокимлиги расмий портали\nБош саҳифа / Янгиликлар / Қишлоқ хўжалиги ходимлари куни\nҚишлоқ хўжалиги ходимлари куни муносабати билан соҳа ходимларига тантанали байрам ва концерт дастури ташкил этилди.\nБайрам аввалида барчани Андижон вилояти ҳокими Шуҳратбек Абдураҳмонов «Ўзбекистон Республикаси Қишлоқ хўжалиги ходимлари куни» байрами муносабати билан қизғин муборакбод этди.\nВилоятда Ҳурматли Юртбошимиз ва Ҳукуматимиз томонидан қишлоқ хўжалиги соҳасига қаратилаётган эътибор, соҳа ходимларига яратиб берилаётган шарт-шароитлар сабабли қишлоқ хўжалиги йўналиши ислоҳотлари изчил амалга ошириб келинмоқда.\nШуни алоҳида эътироф этиш жоизки вилоятда ҳар йилгидек, 2020 йилда қишлоқ хўжалигининг барча соҳаларида юқори натижаларга эришилди. Қишлоқ хўжалиги корхоналари томонидан шартнома бўйича пахта, ғалла, пилла, мева-сабзавот маҳсулотларини етиштириш ҳамда озиқ-овқат дастурларида белгиланган режалар ортиғи билан бажарилди.\nЭнг муҳими, жорий йилда бутун дунёда бўлгани каби вилоятимизда пандемия шароити бўлган мураккаб вазиятда белгиланган кўрсаткичларнинг бажарилиши таъминланди.\nБу эса шартномага нисбатан қарийб 17 минг тонна кўп демакдир. Яна бир муҳим жиҳати шуки, жорий йилда ўтган 2019 йилдагига нисбатан 9 минг тоннадан ортиқ пахта хомашёси етказиб берилди.\nПахтачиликда жорий йилда об-ҳавонинг барча инжиқликларига қарамасдан ҳосилдорликнинг ошишига эришилди. Вилоят бўйича ўтган 2019 йилда ҳар гектар ердан олинган ўртача ҳосилдорлик 32,6 центнерни ташкил қилган бўлса, жорий йилда бу кўрсаткич 33,8 центнерга ошди ёки ўтган йилга нисбатан ҳосилдорлик 1,2 центнерга кўтарилди.\nБунда, албатта пахтачиликда янги тизим, яъни кластер тизимига ўтилганлиги, кластер корхонаси билан фермер ўртасидаги шартномага асосан, пахта етиштириш вегетация даврида моддий ресурсларнинг ўз вақтида етказиб берилганлиги, энг асосийси вилоятимизнинг мардонавор меҳнаткашларининг самарали меҳнатлари бор.\nТизимли иш ташкил қилган ҳолда бажарилган меҳнатлар сабабли деҳқонларимиз матонат намуналарини кўрсатиб, барча майдонларда кўзланган ҳосилни олишга эришдилар.\nВилоятга жорий йилда кластер корхоналари ва фермерлар томонидан 530 дан зиёд янги замонавий ва юқори унумли техника ва механизмлар олиб келинган бўлса, 2021 йилда қарийб 700 тага яқин янги техникалар олиб келиш кўзда тутилган.\nШунингдек, вилоятда 2020 йилда 76 минг гектардан зиёд майдонларда деҳқончилик қилиниб, жами 517 минг тонна ялпи ҳосил етиштирилди, гектаридан олинган ҳосилдорлик 2019 йилга нисбатан вилоят бўйича ўртача 2,5 центнерга кўтарилди.\nДавлат омборларига жорий йилда олиб кирилиши режалаштирилган дон 261 минг тонна белгилангани ҳолда, амалда 293 минг тоннадан зиёд ёки 112 фоиздан ортиқ дон олиб кирилди. Фермерларнинг ўз ҳисобида қолган донлари ҳар йилгига нисбатан кўпроқ бўлиб, манфаатдорлик даражаси ошди.\nВилоятда 2020 йилда тўрт босқичда ипак қурти парвариш қилиниб, жами 2 минг 718 тонна пилла етиштирилиб, шартномавий режа ортиғи билан бажарилди. Ҳар қути ипак қуртидан олинган пилла ўртача ҳосилдорлик 55 кг. данни ташкил қилди. Пиллачиликда қарийб 10 млн. АҚШ доллари миқдорида экспорт ишлари амалга оширилди.\nБундан ташқари, 2020 йилнинг баҳор ва куз фаслларида 5 млн. 665 минг тупдан ортиқ кўчатлар экилиб, тармоқда мустаҳкам озуқа базаси яратиш чоралари кўрилди.\n2020 йилда пиллачилик йўналишида вилоятга жами 10 млн. 547 минг АҚШ доллари қийматидаги инвестициялар олиб кирилиб, Марҳамат туманида пилла хомашёсидан олинган калава иплардан гилам тўқиш цехи ишга туширилиб, 100 нафар янги ишчи ўринлари яратилди.\nВилоятимизда жорий йилнинг 11 ойлик якуни билан жами 1 млн. 936 минг тонна маҳсулотлар етиштирилди, жумладан, 388 минг тоннадан ортиқ мева, 57 минг тоннадан ортиқ узум, 1 млн. 107 минг тонна сабзавот, 143 минг тонна полиз, 241 минг тонна картошка етиштирилди.\nЖорий йилда мева-сабзавотчилик кластер корхоналари томонидан шу кунга қадар 28 минг тонна ёки қарийб 23 млн. АҚШ долларлик экспорт амалга оширилди, бу эса ўтган йилга нисбатан 141 фоизга кўп демакдир, бундан ташқари, кластерлар томонидан 975 гектар майдонда интенсив боғ ташкил этилди.\nАндижон вилоятида чорвачиликни ривожлантириш, соҳага замонавий технологиялар жалб қилиш, чорвачиликда наслчилик ишларини ривожлантириш мақсадида бир қатор ишлар амалга оширилди.\nХусусан, 2020 йил якуни билан қорамоллар бош сони 1 млн. 109 минг бошга етказилиб, ўтган шу даврга нисбатан 105 фоизга, паррандалар эса умумий бош сони 8 млн. 617 минг бошга етказилиб, ўтган йилнинг шу даврига нисбатан 108 фоизга кўпайтирилди.\nБунинг ҳисобига жорий йил якунига қадар вилоятда 158 минг тонна гўшт, қарийб 1 млн. тонна сут, 696 млн. дона тухум ишлаб чиқаришга эришилади. Тармоқда жорий йилда 256 та лойиҳалар ишга туширилиб, 1 минг 844 та янги иш ўринлари яратилди.\nЛойиҳаларни ишга тушириш ҳисобига 2020 йил якуни билан 6 минг тоннадан ортиқ гўшт, 47 минг тонна сут, 13 млн. дона тухум, 4 минг тонна парранда гўшти ва қарийб 8 минг тонна қўшимча балиқ етиштирилади.\nҲурматли Президентимиз Шавкат Миромонович Мирзиёевнинг 2020 йил 21-22 май кунлари вилоятга қилган ташрифида берган топшириғига асосан 35 та эчкичилик, 43 та паррандачилик, 47 та қуёнчилик кластерлари ташкил этилиб, улар томонидан 17 минг\n40 бош эчкилар, қарийб 5 млн. бош парранда, 66 минг бошга яқин қуёнлар аҳоли хонадонларига тарқатилди. Балиқчиликда 108 та лойиҳаларда қарийб 143 гектар, шундан Улуғнор туманида 60 та лойиҳаларда 84 гектар интенсив балиқ ҳовузлари ташкил этилди.\nЮқоридаги кўрсаткичлар шуни кўрсатадики, бугунги байрам муносабати билан соҳа вакилларига ҳар қанча мақтов, ҳар қанча ижобий фикрлар айтсак ярашади.\nЖорий йил мавсуми охирлаб, йил якунлари сарҳисоб қилинаётган мана шу айёмда сизларга, барча қишлоқ аҳлига олийжаноб меҳнатингиз учун яна бир бор чуқур миннатдорлик билдираман – дейди вилоят ҳокими.\nШундан сўнг тадбир қатнашчиларига янада кўтаринки кайфият бахш этувчи куй қўшиқлар ҳамда саҳна кўринишлари тақдим этилди.\nОхирги ўзгариш: 13/12/2020 17:40\tКўрилганлиги: 736


Халқга хизмат қилиш каттта бахтдир - Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши\n“Фуқаролар йиғини раиси (оқсоқоли) сайлови тўғрисида”ги Ўзбекистон Республикаси Қонуни ва Олий Мажлис Сенати Кенгашининг 2019 йил 15 февралдаги ҚҚ-507-III-сонли қарорига мувофиқ ўтказилган сайловлар Амударё туманида ҳам муваффақиятли якунланди. Тумандаги 49 та фуқаролар йиғинида бўлиб ўтган сайловлар натижасида 17 нафар амалдаги раислар қайта сайланган бўлса, 32 нафари янгидан сайланишди. Улардан 7 нафари аёллардир. Сайланган раисларнинг 48 нафари олий маьлумотли, 1 нафари катта тажрибага эга ўрта-махсус маълумотга эга мутахассисдир.\nТуманда сайлов якунига бағишланган тадбир бўлиб ўтди. Тадбирда Фуқароларнинг ўзини ўзи бошқариш органлари фаолиятини мувофиқлаштириш буйича Қорақалпоғистон Республикаси кенгаши, Амударё туман ҳокимлигидан вакиллар иштирок этиб янгидан сайланган раислар олдида турган вазифалар тўғрисида тушунтиришлар берилди.\nТадбир давомида фуқароларнинг ўзини ўзи бошқариш органлари фаолиятини мувофиқлаштириш буйича Қорақалпоғистон Республикаси кенгаши томонидан сайловни ташкил этиш ва ўтказишда фаоллик кўрсаткан қатор ишчи гуруҳлар раҳбарларига фаҳрий ёрлиқлар топширилди. Шунингдек, туман ҳокимлиги томонидан тумандаги 49 та фуқаролар йиғинларининг барчасига рангли принтерлари билан компьютер жамланмалари совғага берилди. Компьютер жамланмалари фуқаролар йиғинларида иш ўнумдорлигини ошишига замин яратиши сўзсиз.\nАвтор: кўрсатилмаган / Манба: Қорақалпоғистон республикаси маҳаллалар кенгаши / Кўришлар: 930


Президент Атамбаев 5 октябрда Тошкентга келади\n30 май 2020, Тошкент вақти: 17:02\nШавкат Мирзиёев ва Алмазбек Атамбаев Бишкекдаги "Ала Арча" резиденциясида, 5 сентябрь, 2017 йил.\nРасмий Тошкент Қирғизистон президенти Алмазбек Атамбаев 5-6 октябрь кунлари давлат ташрифи билан Ўзбекистонга келишини маълум қилди.\nЎзбекистон президенти расмий сайтининг 3 октябрда хабар беришича, ташриф президент Шавкат Мирзиёевнинг таклифига биноан амалга оширилмоқда.\nАтамбаевнинг ташрифи доирасида Тошкентда Ўзбекистон ва Қирғизистон саноат маҳсулотлари кўргазмаси ҳамда ўзбек-қирғиз бизнес форуми ўтказилиши режалаштирилган. Музокаралар якунида Мирзиёев ва Атамбаев Қўшма декларацияни имзолайди.\nПрезидент Мирзиёев 5-6 сентябрь кунлари давлат ташрифи билан Бишкекка борган эди. Бу ташриф доирасида Ўзбекистон ва Қирғизистон чегарасининг аниқланиб бўлинган 85 фоизига оид шартнома имзоланган. Шундан сўнг 2005 йилда ёпилган икки давлат ўртасидаги чегара –ўтказиш пунктлари бирин-кетин очила бошлаган эди.


Мазкур қонун лойиҳаси 2019 йил 2 май куни Олий Мажлис Қонунчилик палатаси томонидан биринчи ўқишда қабул қилиниб, 4 май куни парламентнинг расмий веб-сайти (parliament.gov.uz)га жойлаштирилган эди.\nЎтган давр мобайнида ушбу қонун лойиҳаси юзасидан қандай таклиф ва тавсиялар келиб тушди? Ҳужжатнинг мазмун-моҳияти ва аҳамияти нимадан иборат? Умуман, бу лойиҳа қабул қилинса, халқимиз қандай наф кўради?\nҚизғин кечган баҳс-мунозара, тортишувларда парламент қуйи палатасидаги барча сиёсий партиялар фракциялари ҳамда Экоҳаракат депутатлар гуруҳи вакиллари ўз нуқтаи назарини билдирди.\nОдинахон ЖАМОЛДИНОВА, Тадбиркорлар ва ишбилармонлар ҳаракати – Ўзбекистон Либерал-демократик партияси фракцияси аъзоси:\n– Ушбу қонун лойиҳаси амалдаги «Хусусий уй-жой мулкдорларининг ширкатлари тўғрисида»ги қонун (2006 йил) ўрнига қабул қилиниши кўзда тутилмоқда. Аввало, мазкур амалдаги қонун бугунги кунгача соҳа олдидаги муаммоларни ечиш ўрнига, аҳолининг ҳақли шикоят ва эътирозларига сабаб бўлиб келмоқда эди. Зеро, унинг ўзида чалкашлик мавжуд. Масалан, қонунда уй-жой мулкдорлари ширкати нотижорат ташкилот бўлиб, кўп квартирали битта ёки бир неча уйдаги хусусий турар жойлар мулкдорларининг бирлашмаси экани қайд этилган. Бироқ қонуннинг 19-моддасида эса, ширкат аъзолари умумий йиғилишининг ваколатларидан бири сифатида «ширкатнинг тадбиркорлик фаолиятидан олинган даромаддан (фойдадан) фойдаланиш йўналишларини белгилаш» қайд этилган. Нодавлат нотижорат ташкилоти тадбиркорлик фаолияти билан шуғулланиши ёки тижорий фаолиятдан даромад (фойда) олиши мумкин эмас. Ахир бу унинг фаолиятидаги асосий тамойилга зид. Бу, истаймизми-йўқми, бугунги кунда соҳа амалиётида коррупциявий ҳолатларни юзага келтириб, реал ҳаётда қонуннинг ишламаслигига сабаб омиллардан бири эди.\nАйни жиҳатларни эътиборга олган ҳолда, амалдаги қонун ўрнига таклиф этилаётган янги қонун лойиҳасини қўллаб-қувватлайман. Шу нуқтаи назардан, лойиҳанинг 35-моддасидан ширкат аъзолари умумий йиғилишининг ваколатларидан бири сифатида «ширкатнинг тадбиркорлик фаолиятидан тушган даромадини (фойдасини) ишлатиш йўналишини белгилаш» бандини олиб ташлаш зарур, деб ҳисоблайман. Бу принципиал масала. Акс ҳолда, мазкур модда бугунги кун амалиётидаги хатонинг такрорланиши ҳисобланади.\nДаврон АРИПОВ, Ўзбекистон «Миллий тикланиш» демократик партияси фракцияси аъзоси:\nБугунги кунда амалиётга назар солсак, фуқаро расмий ҳужжатга уй манзилини ёзаётганда, масалан, 45-уйнинг 15-хонадони, деб қайд этса, у кўп қаватли уйда яшашини англатади. Агар шахс ҳовлида истиқом қилса, бунда фақат турар-жой сифатида уй рақамининг ўзи қайд этилади, холос. Демак, реал ҳаётдаги ушбу ҳолат лойиҳанинг номини ўзгартиришга монелик қилмайди. Ҳужжатнинг номланиши халқимизга тушунарли бўлса, бу давлат тилига ҳурмат, айни пайтда қонунчиликдаги муҳим ютуқ ҳисобланади.\n– Ростини айтиш керак, 2006 йилги амалдаги қонунда жорий этилган ширкат хизмати ва унинг фаолияти халқ ишончини оқламади. Янги қонун лойиҳаси, гарчи кўп квартирали уйларни бошқаришга йўналтирилган бўлса ҳам, яна ўша амалдаги ширкат хизмати ва уни бошқариш масаласи алоҳида 26 та моддада қайд этилган. Бошқача айтганда, қонуннинг деярли ярми аввалги қонун моддаларини такрорлайди.\nБу кимга ва нимага керак?\nАмалиётда ўзини оқламаган бирлашма фаолиятини акс эттирувчи 26 та моддадан бугунги кунда ишламайдиганларининг баҳридан ўтиш шарт. Гап моддаларнинг сонида эмас, балки қабул қилинаётган қонун нормаларининг сифатида ва унинг ишлашида. Менимча, ушбу қонун лойиҳасидан турли ҳаволаки нормаларни чиқариб ташлаш, уни амалиётда тўғридан-тўғри ишлайдиган, халқ корига ярайдиган ҳужжат сифатида қабул қилиш зарур.\nШуҳрат ЯКУБОВ, Ўзбекистон «Адолат» социал-демократик партияси фракцияси аъзоси:\n– Бугунги кунда хусусий тадбиркор ёки фирма, компаниялар томонидан турли кўп қаватли уйлар қурилиб, сотилмоқда. Мулк эгаси ушбу турар-жойдаги хонадоннинг эгаси ҳисобланади. Бироқ бу ерда масаланинг бошқа бир жиҳати эътибордан четда қолмоқда. Қурувчи қуриб бўлган, бироқ ҳали тўлиқ тўлмаган уй – объектнинг подъездлари, даҳлизлар, уйга туташ ер майдонларини қабул қилиб олувчи субъект мавжуд эмас. Хусусан, бугунги кунда урфга айланган «сити»ларда турли осмонўпар бинолар қурилмоқда, аммо ушбу объектларни қабул қилиш ва топшириш механизмлари қонун лойиҳасида очиб берилмаган.\nЭнг ачинарлиси, ушбу янги уйлар 15–20 йилга ипотека кредитига берилмоқда. Шу давр мобайнида подъезд ёки томга зарар етса, таъмирлашга эҳтиёж сезилса, уй эгаси ипотека кредитини тўлайдими ёки умумий уйни сақлаш учун ҳам маблағ сарфлайдими? Бу жараёнда механизм аниқ бўлиши керак. Шу боис, кўп квартирали уйларни бошқаришда очиқлик ва шаффофлик тамойилини қўллаш мақсадида тизимга электрон дастурни жорий этиш бўйича тегишли бандни киритиш мақсадга мувофиқ деб ўйлайман.\n– Бугунги кунда давлатимиз томонидан замонавий уйлар, хусусан, шаҳарларимиз кўркига кўрк бағишлайдиган кўп қаватли турар-жойларнинг қурилишига алоҳида эътибор қаратилмоқда. «Тошкент сити», «Олмазор сити», вилоятларда «Наманган сити», «Андижон сити» ва бошқа ҳудудлардаги бунёдкорлик ишлари, ушбу объектларнинг қурилишидан тортиб, инсонлар учун яратилажак қулайликларни таърифлашга сўз ожиз.\nБироқ шу билан бирга, ўтган асрда қурилган-у, бугунги кунда нураб, яшаш учун яроқсиз ҳолга келиб қолган, қурилиш ва санитар талабларга мутлақо жавоб бермайдиган кўп квартирали уйларнинг бошқаруви, умуман, аҳолининг экологик маданияти масаласида Уй-жой коммунал хизмат кўрсатиш вазирлигининг Уй-жой инспекцияси ваколатлари ва мажбуриятларини кучайтиришни талаб этади. Бошқача айтганда, ушбу инспекция кўп квартирали уйларни бошқариш экологик мониторингини сифатли таъминлаши мақсадга мувофиқ.\nКўришлар сони: 2454


КАБУТАР Тушда - Tush tabiri mukamal sayt\nAuthor TushTabiri2 Reading 2 min Views 433 Published by 12.05.2018\nТушда кўринган кабутар жуда яхши аломат, чунки бу қуш доимо тинчлик ва меҳр-муҳаббат тимсоли бўлиб келган. Агар яқинларингиз ёки дўстларингиз билан учрашиш арафасида кабутарни туш кўрсангиз, бу туш сизнинг учрашувингиз нозик ва илиқ муносабатларда бўлишини ваъда қилади. КАБУТАР Тушда\nЎлик кабутар ёмон аломат бўлиб, жанжал ва низолар оқибатида оиланинг емирилиши хавфи пайдо бўлиши мумкинлигидан шоҳидлик беради. КАБУТАР Тушда\nАгар тушингизга кул кирса, ҳақиқий ҳаётда сиз турмуш муаммоларидан чарчагансиз ва ҳаётингизда қандайдир ўзгаришлар кутмоқдасиз.\nКабриолет ёки унга ўхшаган автомобиллар, агар юраётган бўлса, олға интилиш аломатини билдиради. Агар туш кўрувчининг ўзи автомобилни бошқараётган бўлса, яна ҳам яхши. Сафарнинг қандайлигига қараб, уни ҳақиқий ҳаётда хавф ёки омад кутаётганлигини айтиш мумкин.\nОиланинг барча аъзолари учун, улар туш кўраётган пайтдаги соғлиқларининг қандайлигидан қатъий назар, касалхонани туш кўриш яхши аломат. У ишнинг тартибда кетаётганлиги, муносабатларнинг софлиги ва очиқлигини, оиладагиларнинг ҳам фикр эканлигини ифода этади.\nАгар катта ёшдаги киши тушида ўзининг касалхонада эканлигини кўрса, бундай туш кўрувчи ҳамма юмушларни сифатли ва ўз мудцатида бажаришини аён этади.\nАгар тушингизда ким биландир курашаётганлигингиз кўринса — бу, сизнинг мақсадга интилувчанлигингиз ва қатъиятлилигингиз белгисидир.\nТушда сиз курашдан ғолиб бўлиб чиқаётган бўлс’ангиз, демак, сиз мураккаб вазиятдан осонлик билан чиқиб кета оласиз.\nАгар тушингизда курашиб рақибингиздан енгилган бўлсангиз, демак, ўнгингизда мақсадга етиш учун қаратилган ҳаракатларингиз зое кетади, яхшиси, бир оз вақг кутганингиз маъқул.\nТушингизда ўзгаларнинг курашаётганлигини кузатиш, ҳаётда ўзингизни намоён этиш вазияти вужудга келганлигини хабар этади.\nАгар тушингизда соғлом кўзларни кўрсангиз — яхши аломат, йиринг бойлаган кўзларнинг тушга кириши ёмон. Биринчи ҳолатдаги туш оилада шодлик, тинчлик-хотиржамлик, ўзаро тушиниш ва муҳаббатдан дарак беради. Аксинча ҳолатдаги туш эса ишда ва оилада ёки шахсий муносабатларда кўнгилсизликлар бўлиши эҳтимолидан хабардир.


03:12 / 08.06.2017 3475 pdf Ўқиш режими + -\nТавба 71. Мўминлар ва мўминалар бир-бирларига дўстдирлар. Маъруфга буюрурлар, мункардан қайтарурлар, намозни тўкис адо этурлар, закотни берурлар ҳамда Аллоҳга ва Унинг Расулига итоат қилурлар. Ана ўшаларга Аллоҳ албатта раҳм қилур. Албатта, Аллоҳ ўта иззатлидир, ўта ҳикматлидир.\nБу васфлар мунофиқлар ҳақида келган васфга тамоман зид экани очиқ-ойдин кўриниб турибди. Аввалги оятларда мунофиқларнинг бир хил эканликлари, улар доимо бир-бирларига ўхшашлари таъкидланган бўлса, ушбу оятда мўминларнинг ўзаро дўст – валий эканликлари айтилмоқда.\n«Мўминлар ва мўминалар бир-бирларига дўстдирлар».\nЯъни мунофиқлар бир-бирларига қанчалик ўхшасалар ҳам, ҳеч қачон ўзаро валий – дўст бўла олмайдилар. Чунки валийлик – дўстликнинг ўзига яраша вазифалари бўлади. Валий одам дўстига ёрдам бериши, оғир ҳолларда қутқариши, уни деб ўзини ўтга-чўққа уриши ва кўпгина машаққатлар чекиши лозим. Мунофиқ ҳеч қачон бу ишларни қила олмайди. У доимо ўзини ўйлайди, қўрқоқ бўлади, қийинчиликлардан қочади.\nМунофиқлар ёмонликка буюриб, яхшиликдан қайтаришар эди. Ўзларининг ёмонлик ва қабоҳатлари етмагандек, бошқаларни ҳам ёмонликка буюриб, яхшиликдан қайтаришарди.\nМўминлар эса бир-бирларига дўст бўлиш билан бирга,\n«Маъруфга буюрурлар, мункардан қайтарурлар...»\nЯъни жамоат шаклида яхшилик қилишга уринадилар, кўплашиб ёмонликка қарши курашадилар. Аллоҳ таоло уларга яхшиликка буюриш ва ёмонликдан қайтаришни фарз қилиб қўйган.\nМунофиқлар намозга доимо дангасалик билан келадилар, рағбат ва ихлос билан ўқимайдилар. Мўминлар эса\n«...намозни тўкис адо этурлар...»\nИхлос билан, хушуъ-хузуъ билан намоз ўқийдилар. Бу ҳам уларнинг кўзга кўринган сифатларидан бири. Намозни дангасалик билан ўқиш эса мунофиқларнинг сифатидир.\nМунофиқларнинг «Қўллари маҳкам юмилган» эди. Улар молу мулкларидан бошқаларга беришни истамас эдилар. Мўминлар эса\nБу уларга Аллоҳ тарафидан фарз қилинган. Молларидан маълум миқдорини биродарларига беришни ибодат деб биладилар.\nМунофиқлар «Аллоҳни унутган», Аллоҳ ва Унинг Расулига итоат қилмас эдилар. Мўминлар эса\n«...ҳамда Аллоҳга ва Унинг Расулига итоат қилурлар».\nУлар Аллоҳ ва Пайғамбарнинг амридан бошқанинг амрига бўйсунмайдилар. Аллоҳ ва Расулининг шариатидан бошқа дастурлари йўқ. Ислом таълимотидан бошқа таълимотлари ҳам йўқ.\n«Ана ўшаларга Аллоҳ албатта раҳм қилур. Албатта, Аллоҳ ўта иззатлидир, ўта ҳикматлидир».\nБу ҳам мунофиқларга бериладиган жазога қарама-қарши бир ҳолдир. Мунофиқлирнинг жаҳаннам оташига киритилиб, Аллоҳ томонидан лаънатланиб, доимий азобда қолишлари айтилган эди. Мўминларни эса Аллоҳ таоло тезда раҳм қилиши таъкидланмоқда.\nBehruzbek 23:06 / 05.01.2020\nРахмат сизларга менга мақола жуда фойдали келди умфингиз узоқ болсин катта рахмат.\nРамазон ойида тўй қилиш\n03:05 / 08.06.2017 3718\n03:15 / 08.06.2017 1970\nБақара сураси, 117-оят\nУ осмонлару ернинг беназир қилиб яратувчисидир. Бирор ишни ҳукм қилса, унга .Бўл, ndash дейди, холос, бас, у бўладир. Бақара 117.Кофирларнинг Аллоҳ субҳанаҳу ва таолога давоми...\n2667 09:05 / 14.11.2017\n1776 09:00 / 14.03.2018\n1529 08:20 / 08.01.2018\nАгар очиқойдин ҳужжатлар келганидан кейин ҳам тойилсангиз, билингки, албатта, Аллоҳ ўта иззатлидир, ўта ҳикматлидир. Бақара 209. Шунчалик тушунтиришлар, ҳужжат, давоми...\n1650 16:20 / 16.02.2018


«ЁРДАМ БЕРИШ УЧУН ҲУЖЖАТ ШАРТ ЭМАС»\nҲаётнинг турфа синовларидан ўтар эканмиз, тажрибали инсонларнинг маслаҳати ва йўл-йўриқларига муҳтожлик сезаверамиз. Айниқса, улар доим халқ билан ҳамнафас бўлса, ўз муносабати ва айтадиган сўзи билан янада кенгроқ фикрлашимизга ёрдам беради.\nЎзбек миллий академик драма театри саҳнасида олтмиш икки йилдан буён ҳаётий образлар яратиб келаётган Ўзбекистон халқ артисти Рихси Иброҳимова билан суҳбатга йўл олар эканман, хаёлимдан шу каби ўйлар ўтди. Дарвоза олдида актрисани кутиб туриб, эшик оғасидан Рихси аяни кечагина сурхондарёлик мухлиси сўраб келгани ҳақида эшитдим. Ҳа, гавдалантирган образлари орқали халқ кўнглидан чуқур жой олган актриса билан маслаҳатлашиш, суҳбатлашиш учун келадиганлар жуда кўп. Зотан, одамларнинг фикрига ошно ва дардкаш бўлиб келаётган аёлнинг инсонлар тақдири ва жамиятимиз маънавий муҳити ҳақида айтаётган ҳар бир гапи шунчаки эмас. Унда ўтмишнинг залворли юки, ҳаётнинг ўзгармас ҳақиқатлари бор.\nРихси ая мени ичкарига бошлар экан, йўлда учраган ҳар бир актёр билан яқин инсонидек сўрашар, ҳазил-мутойиба қиларди. Хонага киришимиз билан стол устидаги бир даста мактубга кўзим тушди. Қизиқишимизни англади чоғи Рихси ая изоҳ берди:\n— Бизни экранда кўрган томошабин ўз яқинидек билиб мактуб йўллайди. Баъзилари дардини айтиб, ёрдам сўрайди.\nУлар орасида қайсидир ташкилотнинг жавоб хати ҳам бор эди. Кейин билсак, ногирон фарзанд парваришлаётган аёл Рихси аянинг кўмаги билан каттагина моддий ёрдам олибди. Ҳатто, нафақага чиқибди. Буни билгач, бермоқчи бўлган саволларим ўрнини янгилари эгаллай бошлади.\n— Бундай ишлар билан ҳам шуғулланар экансиз-да?\n— Инсонларга ёрдам бериш учун ҳужжат шарт эмас. Ижроларимиз орқали уларнинг қалбига ёруғлик олиб киришга ҳаракат қиламиз.\nБир аёл мактуб йўллабди. Теленовеллада тақдири аянчли аёл ролини ўйнаганимни кўриб, ўзини кўргандек бўлибди. Хатида ҳаётнинг турли синовлари бўлишини тушуниб етиб, яшашга янгидан умид пайдо бўлганини ёзибди.\nЎша аёлнинг тақдири, кечмишини ёдига солиб қўйдикми, Рихси аянинг кўзларида ёш қалқди. Шу қиёфада актрисани она образида яна бир карра кўргандек бўлдим.\n— «Ўтмишдан эртаклар» туркумидаги она ролингиз жуда самимий чиққанини кўпчилик эътироф этади. Томошабинни образ дардини ҳис қилишида қандай жиҳатларга эътибор қаратасиз?\n— У ролларимда айнан онамнинг қиёфасини гавдалантирганман. Бошимиздан уруш даври қийинчиликлари, не-не азобли кунлар ўтмади дейсиз. Қишнинг қаҳратон совуқларида кийимларнинг енгидан пайпоқ ўрнида фойдаланардик. Уйимизда битта чироқ — лампа шиша бўларди. Унинг шуъласида кечаларни тонгга улаб, китоб ўқирдик. Керосин камёб, уни олиш учун одамлар навбатга туришарди. Тўйларимиз ҳам шундай чироқлар ёруғида ўтарди. Ўтин ўрнида карам, ғўза илдизини ишлатардик. Ота-онам шундай оғир шароитда етти фарзандни вояга етказди. Балки ўша кунларни бошдан кечирганим, доимо кўз олдимда тургани учун ҳам ролларим табиий чиққандир.\nРихси Иброҳимова ҳар бир ижроси учун томошабиннинг муносабатини ўрганади, уларнинг кўнглига йўл қидиришга ҳаракат қилади. Ҳамкасбларидан актрисанинг ҳамиша одамлар орасида юриши, турли учрашувларда, тадбирларда доимо фаол қатнашиши ҳақида эшитдик.\n— Кўп учрашувларда бўламиз, — дейди Рихси ая. — Эътиборимни тортадиган нарса, катта залда сўзга чиққан мутасаддилар қоғоздан кўзини узмай, расмий ахборот беришдан нарига ўтмайди. Одамлар эснаб, уйқусираб ўтиради. Айтилаётган гаплар қулоғининг у ёғидан кириб, бу ёғидан чиқиб кетади. Юртимизда олиб борилаётган ислоҳотлар, яратиб берилаётган имкониятларни оддий, халқчил сўзлар билан тушунтириб бериш мумкин-ку.\nҲозирги фильмларнинг савиясизлигидан нолиб гапирадиганлар ҳам анчагина. «Нега сизлар уларга йўл-йўриқ кўрсатмайсиз?» деган саволни кўп беришади.\n— Назаримда, бу эътирозларда ҳам жон бордек. Уларга қандай жавоб қайтарасиз?\n— Фақат тўқликка шўхлик. Мен бундай киноларда суратга тушмайман. Бир нарса десангиз, «ҳомийларимиз пул беряпти. Кўнгил очиш учун ҳам фильм олиш керак-ку», дейишади. Қолаверса, уларнинг ишини баҳолайдиган комиссия бор. Денгизга тушган кема ҳар қаёққа сузгандек, ҳаракат қилиб кўрсин, «қани, йўлига тушиб қолармикан?» деб кутишяпти. Албатта, бу масала тез орада ечимини топади. Одамлар ҳам тўйди бундай «хонтахта» фильмлардан. Айниқса, бу фильмларда қизларнинг ўзини беҳаёларча тутиши ҳақида кўп гапиришади. Жамиятдаги аёлларнинг тарбиясига бизни масъул деб билишади.\n— Бугун аёлларимиз орасида мол-дунё кетидан қувиб, ҳатто, ўз фарзандини ташлаб, пул топиш илинжида юрганларни ҳам учратамиз. Уларнинг хатти-ҳаракатларини қандай баҳолайсиз?\n— Мол-дунёга ружу қўйганларни оқламайман. Ўзим бир умр қаноат қилиб яшадим. Ўтмиш даврларни эслайлик, бир бурда нон билан инсоннинг қорни тўйган. Устингда битта бутун кийим бўлса бас. Ҳозир бирор кимда ямоқ кийим кўрасизми? Уйида кийими тахланиб ётса ҳам кетини узмай олаверади.\nУстозларимиз қандай яшагани кўз олдимда. Уйида битта-яримта роль ижро этган сурати, кичик сервант, телевизор бўларди. Содда ва камтарона ҳаёт кечиришган. Кўпчилиги театрнинг орқа томонидаги бир-икки хонали уйларда яшарди. Улар ўзини фақат санъатга бағишлаган. Ҳозир санъаткорликдан кўра, манманлик авж олиб кетяпти.\n— Айрим аёл санъаткорлар отарчиларга ўхшаб, катта-катта пулга тўйларга бораётганига кўп гувоҳ бўляпмиз. Бу халқнинг санъаткорга бўлган муносабатини тубдан ўзгартириб юбормайдими? Уларни санъатнинг устоз актрисаси сифатида тартибга чақириб қўйишга кўпроқ сиз ҳақли эмасмисиз?\n— Уларга жуда кўп танбеҳ бердик. Бир сафар гапиргандим, «халқ бизни яхши кўради, шунга чақиряпти», дейди. Ундай бўлса, нарх қўймай, берганини олиб кетавермайсизми, десам, сизлар оддий, содда яшаган бўлсангиз, биз ҳам шундай ўтиб кетишимиз керакми, деб юзимизга тарсаки ургандек қилди...\n— Баъзи бир кимсалар турмушида юзага келаётган дабдабабозлик, ким ўзарчиликларни қандай чегаралаш мумкин, сизнингча?\n— Бир ролимда «одамлар ўзи қонун ишлаб чиқаради-да, ўлгунча шу қонунга қул бўлиб яшайди», деган сўзим бор эди. Ҳеч қаерда бировдан ошириб қилинг, деб ёзилмаган. Тўйнинг дабдабаси ва олди-бердисига ишлатиладиган маблағни ёшларнинг ўзига беринг. Турмушини йўлга солсин. Уйга муҳтож, ўқиётган келин-куёвларга ёрдам бўлади. Илгари битта чопон кийиб хурсанд бўлган куёв ҳозир машина билан уй кутяпти. Уят эмасми?\nАктрисанинг ярасини янгилаб қўйдик, шекилли, кўтарилган бу мавзудан жаҳли чиққандек бўлди. Шунда суҳбат йўналишини ўзгартириш кераклигини тушундим.\n— «Оталар сўзи — ақлнинг кўзи»да жабрдийда она образларингиз кўп. Томошабинни онага раҳми келади. Лекин фарзандни бемеҳр қилиб тарбиялашда ота-онанинг ҳам айби борлигини унутиб қўямиз...\n— Яқинда қариялар уйига бордик. Айрим ота-оналар фарзандлари ҳақида эшитишни ҳам истамади. Бир-иккитасигина «балки ўзимдан ўтгандир», деган гапни айтди. Ота-она фарзандим ёмон бўлсин, демайди. Лекин тарбияда оқсаган бўлиши мумкин. Боши деворга урилганда эса кеч бўлади. Бунинг учун аввало, ота-онанинг ўзи тарбияли бўлиши керак.\nШогирдлари билан суҳбатлашганимизда Рихси аянинг одамларга енг ичида қилган яхши амаллари ҳақида эшитиб қолдик. Улар устозининг чекка қишлоқдан даволаниш учун ёрдам сўраб келган бир аёлга уйидан жой бериб, ҳатто, касалхонада даволанишини ўз зиммасига олгани каби қатор савобли ишлари ҳақида гапириб беришди. Актрисанинг бирор мактубни назардан четда қолдирмай, жавоб қайтаришга ҳаракат қилиши ундаги инсонлар тақдирига бефарқ эмаслигидан далолат беради.\nҲаммага бирдек эътибор қаратиш учун саломатликнинг аҳамияти катта, албатта. Актрисадаги ёшларча бардамлик ва руҳий тетикликнинг сирини билгимиз келди.\n— Саломатликда овқатланишнинг аҳамияти жуда катта. Ҳозирги ёшларимиз кўча-кўйда яримтайёр таомлар истеъмол қилишга ўрганиб қолган. Гарчи шифокорлар уларнинг зарарини қайта-қайта тушунтирса-да, кўпчилик бунга жиддий аҳамият бермайди. Вақт ўтиши билан эса зарарли таъсирини сеза бошлайди. Бундай сунъий егуликлар ўрнига табиий маҳсулотлар, мева ва сабзавотлар тановул қилишнинг фойдаси катта. Шунингдек, доимий ҳаракатда бўлиш, пиёда юриш тан ва руҳга енгиллик бағишлайди.\nКимгадир чин дилдан ёрдам кўрсатсак, ўзимизда ҳам ажиб енгиллик ҳис қиламиз. Балки актрисага шу каби жиҳатлар ҳам қўшимча куч ва ғайрат бағишлар, деган ўйга бордик.\nХайрлашар эканмиз, қисқа фурсатли суҳбатдан сўнг ўзини бизга анча яқин кўриб қолган Рихси ая ортимиздан кузатиб чиқди. То кўринмай кетгунимизча «яхши боринг», деб эшик олдида қараб турар экан, юзларида оналарча ғамхўрлик ва меҳр яққол кўриниб турарди.


Бир кунда яна 187 одамда коронавирус аниқланди\n22 октябр 2020, Тошкент вақти: 15:05\nАйни пайтда коронавирусга чалинган 4724 бемор соғайди.\nЎзбекистонда 25 июнь соат 17:00 ҳолатига кўра, коронавирус инфекцияси қайд этилганлар сони 7087 нафарни ташкил этди. Соғлиқни сақлаш вазирлигининг билдиришича, бу 25 июнь соат 10:00даги ҳолатдан 97 кишига кўпдир.\nАввалроқ яна 89 кишида коронавирус аниқланган эди. Бу билан 25 июнь соат 17:00гача жами 187 кишида коронавирус топилди.\n“Янги касалланиш ҳолатларининг 65 нафари Карантин марказидаги фуқаролар (барчаси хориждан келган) орасида, 26 нафари Тошкент шаҳрида (шундан 19 нафари коронавирусга чалинганлар билан мулоқотда бўлиб, карантинга олинган фуқаролар орасида, 7 нафари аҳоли орасида), 5 нафари Тошкент вилоятида (шундан 2 нафари коронавирусга чалинганлар билан мулоқотда бўлиб, карантинга олинган фуқаролар орасида, 2 нафари халқаро юк ташувчи автомашина ҳайдовчиси, 1 нафари аҳоли орасида), қолган 1 нафари Наманган вилоятида коронавирусга чалинганлар билан мулоқотда бўлиб, карантинга олинган фуқаролар орасида қайд этилган”, - дейилади расмий билдирувда.\nАйни пайтда коронавирусга чалинган 4724 бемор соғайди. 25 июнь куни Сурхондарё вилояти Денов шаҳрида 59 ёшли аёл коронавирусдан вафот этди. Бу билан коронавирусдан ўлганлар сони 20 кишига етди.\nСоғлиқни сақлаш вазирлиги 25 июнь соат 17:00 ҳолатига кўра, касалхоналарда даволанаётган беморлар ҳақидаги маълумотни биринчи марта эълон қилмади.\nВазирлик 25 июнь соат 10:00да “ҳозирда касалхоналарда 2286 нафар бемор даволанмоқда. Улардан 14 нафари оғир, 5 нафари ўта оғир аҳволда”, деб хабар берган эди.


23:24 / 15.07.2016 | mirzoxiд | 1604\nАссалому алайкум! Ёшим қирк учда, жуда катта қарзларим бор, жами 8500$. Шу қарзларни тўлайман деб Россияга ишлагани оилам билан келдим. Бир йилдан бери шу ерда овқат пишириб сотаяпмиз. Бу ерда гўшт маҳсулотлари мусулмон бўлмаган мамлакатлардан келтирилади. Яъни тасмия айтмай сўйилган гўшт. Унинг устига ҳозир чўчқа гўштидан шашликни кўп сўрашаяпти. Мен қарзларимдан қутилгунимча пишириб сотсам ва пулини алоҳида қўйсам ва қарзларимга тўласам бўладими? Қарздор одамга жаноза ўқилмайди деб эшитиб қолдим. Шунга қарзларимдан тезроқ қутилишни хоҳлайман. Менга ундан келадиган бойлик керак эмас, фақатгина қарзларимдан қутилсам бўлди. Барча намозимдан кейин дуолар қилаяпман. Жавобингиз учун олдиндан раҳмат.\nҚарздан қутилиш Аллоҳ таолонинг улуғ неъматларидан биридир. Бу неъматга гуноҳ орқали эришиб бўлмайди. Аксинча қанча гуноҳлардан кўп сақлансангиз шунча Аллоҳ таолони марҳаматига сазовор бўласиз. Чунки Аллоҳ таолонинг Ўзи шунга ваъда берган. Аллоҳ таоло асло ваъдасига хилоф қилмайди.\nАллоҳ таоло Ўзининг каломида марҳамат қилади :\nВа унга ўзи ўйламаган тарафдан ризқ берур».\n«Ким Аллоҳга таваккул қилса, бас, унга У Зотнинг Ўзи кифоядир» жумласининг тафсирига уламоларимиз қуйидаги ҳадисни келтирадилар. Набий алайҳиссалом Абдуллоҳ ибн Масъудга қилган насиҳатларида жумладан: «...Ва билки, агар умматнинг барчаси йиғилиб, сенга манфаат етказмоқчи бўлсалар ҳам, Аллоҳ сен учун тақдир қилиб қўйган нарсадан ўзга ҳеч бир нарса қила олмайдилар. Агар сенга зарар етказиш учун тўплансалар ҳам, Аллоҳ сен учун тақдир қилиб қўйган нарсадан ўзга ҳеч бир нарса қила олмайдилар», – деганлар. (“Тафсири Ҳилол” китобидан "Талоқ" сураси 2-3-оятлар). Валлоҳу аълам!\nхунарни уғирласа бладими\nИКРОМ деган исим бандага жоизми


Намознинг фазилатлари — Исломобод\nСиз шуердасиз Бош саҳифа → Намознинг фазилатлари\nislomobod Июнь 18, 2019 0 Изоҳ\nАллоҳ субҳонаҳу ва таоло Ўзининг каломи шарифи бўлмиш Қуръони каримда шундай деб марҳамат қилади: »Албатта, намоз фаҳш ва мункар ишлардан қайтарур». Бошқа бир оятда эса: »Кундузнинг икки тарафида ва кечанинг бир бўлагида намозни тўкис адо қил! Албатта, яхшиликлар ёмонликларни кетказади». Абу Ҳурайра розияллоҳу анҳудан ривоят қилинади: »Мен Расулуллоҳ соллаллоҳу алайҳи васалламнинг шундай деганларини эшитдим. Яъни Сарвари коинот Пайғамбаримиз Муҳаммад мустафо соллаллоҳу алайҳи васаллам Ўзларининг муборак ҳадисларида намознинг фазилати ҳақида: »Фикр юритмайсизларми агар сизларнинг эшикларингизни олдидан бир анҳор оқиб ўтган бўлса, сизлар у анҳорда ҳар куни беш маҳал чўмилсангиз баданингизда кирдан асар қоладими?», деб сўрадилар. Саҳобалар: »Кирдан асар қолмайди ё, Расулаллоҳ (с.а.в)», деб жавоб берганларида Расули Акрам соллаллоҳу алайҳи васаллам: »Беш вақт намознинг мисоли ҳам худди шундай. Аллоҳ таоло намоз билан бандаларининг гуноҳ ва хатоларини ўчиради», деб марҳамат қилдилар. Имом Бухорий ва Имом Муслим ривоятлари. Яна Абу Ҳурайра розияллоҳу анҳудан ривоят қилинган ҳадиси шарифда Набий соллаллоҳу алайҳи васаллам: »Беш вақт ва жумадан жумагача адо этилган намозлар улар ўрталарида билиб билмай қилинган гуноҳларга каффоротдир», деб марҳамат қилганлар. Абу Мусо розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам: »Кимки икки салқин вақтдаги намозни адо этса жаннатга киради», дедилар. Имом Бухорий ва Имом Муслим ривоят қилганлар. Бу ерда зикр қилинган »икки салқин»дан мурод бомдод ва аср намозлари. Ҳазрати Жундуб ибни Суфён розияллоҳу анҳудан ривоят қилинган ҳадиси шарифда Расулуллоҳ соллаллоҳу алайҳи васаллам: »Кимки субҳ яъни бомдод намозини адо этса, бас у банда Аллоҳ таолонинг зиммасидадир», дедилар. Шунингдек, намознинг фазилатлари тўғрисида Аби Зуҳайр Умора ибни Руъайба розияллоҳу анҳу: »Расулуллоҳ соллаллоҳу алайҳи васалламдан: »Қуёш чиқишдан олдин ва қуёш ботишдан олдин намозни адо этган киши қиёмат куни дўзахнинг қаърига қулаб кетмайди», деганларини эшитган эдим», деб ривоят қилганлар. Имом Бухорий раҳматуллоҳи алайҳ Бурайда розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: »Кимки аср намозини тарк қилса, батаҳқиқ унинг амали ҳабата бўлибди», деб марҳамат қилганлар.\nАби Ҳурайра розияллоҳу анҳудан ривоят қилинади. Расулуллоҳ соллаллоҳу алайҳи васаллам айтдилар: »Кимки уйида комил таҳорат қилиб, кейин эса фарз намозлардан бирини адо этаман деган холис ният билан Аллоҳнинг байтларидан бўлган жоме масжидлардан бирига йўл олар экан, масжид сари биринчи қадамини қўйиши билан Аллоҳ субҳонаҳу ва таоло унинг гуноҳларини мағфират қилса, иккинчи қадамини қўйиши билан даражасини юксалтиради», деб марҳамат қилганлар. Имом Муслим ривояти. Пайғамбаримиз Муҳаммад мустафо соллаллоҳу алайҳи васаллам айтдилар: »Мен сизларга ўғирлик қилувчиларнинг гуноҳ жиҳатидан энг оғир гуноҳкорларини хабарини берайинми?», деб сўраганларида саҳобалар »улар кимлар ё, Расулуллоҳ (с.а.в)», дедилар. Набий соллаллоҳу алайҳи васаллам: »Улар намозларидан ўғирлайдилар», дедилар. Саҳобалар: »Қандай қилиб намоздан ўғирлайдилар?», деб сўраганларида Сарвари коинот Пайғамбаримиз соллаллоҳу алайҳи васаллам: »Руку ва саждаларини тамомий тўлиқ қилмайдилар», деб жавоб берган эканлар.\nАллоҳ субҳонаҳу ва таоло Қуръони каримда Юнус алайҳис салом ҳақида оят нозил қилди. Саффот сураси 143-144 оятларида: »Агар у (Аллоҳга доимо) тасбеҳ айтувчилардан бўлмаса эди, албатта, у (балиқ) қорнида то қайта тириладиган кунларигача (яъни, қиёматгача) қолиб кетган (яъни, ҳалок бўлган) бўлур эди». Ибни Аббос розияллоҳу анҳу бу оятнинг тафсирида у зотни яъни Юнус алайҳи саломни намозхонлардан бўлган эди, деб тафсир қилганлар. Розияллоҳу анҳум ажмаъийн.\nМанбалар асосида Пайариқ тумани бош имом хатиби Мансуржон Абдухолиқов тайёрлади.


“Атлетико” ва яна 5 та Роналдунинг Ла лигадаги севимли жамоалари\n7 апрель, 2017, 22:19\nЭртага Испания Ла лигаси 31-турида Мадрид дербиси бўлиб ўтади. “Реал” ҳужумчиси Криштиану Роналду эса “матрасчилар” дарвозасини ишғол этиш бўйича устаси фаранглардандир. Биз эса эртанги ўйин олдидан португалиялик супер юлдузнинг Ла лигадаги “севимли” жамоалари билан сизларни таништирамиз.\n5-6. “Атлетик” – 16 та гол\n“Атлетик” – бу ном муҳлисларга яхши таниш. Испан ва жаҳон футболида ўз ўрнига эга бўлган ушбу Баск клуби Роналдудан жуда ҳам кўп азият чеккан. 2009 йилдан буён “Реал” сафида ўйнаб келаётган футболчи шу пайтга қадар Бильбао шаҳри шарафини ҳимоя этувчи жамоа дарвозасига 16 та тўп киритишнинг уддасидан чиққан. Умуман “Атлетик” клубига энг кўп гол урган мадридлик футболчилар қуйидагилардир: Роналду 16, Пушкаш, Рауль ҳамда Уго Санчес 11 та.\n5-6. “Барселона – 16 та\n“Барселона” клуби ҳақида эса таърифлашга ҳожат бўлмаса керак. “Эл Классико”да тўп киритиш бўйича Роналдудан олдинда фақат Месси ҳамда Алфредо Ди Стефанолар бор. Месси ҳисобида 21, Ди Стефано ҳисобида эса “классико”лардаги 18 та гол мавжуд.\n3-4. “Cельта” – 18 та\nРоналду футболчилик фаолиятидаги 400-голини айнан “Сельта” дарвозасига киритган. Бу ҳодиса рўй берганига ҳам 2 йилдан ошди. Бундан ташқари португалиялик футболчи мазкур клуб дарвозасига бир ўйинда 4 та гол киритган ҳолатлар ҳам рўй берган. Умумий эса Виго шаҳри жамоасига “CR7” 18 бор гол киритган.\n3-4. “Атлетико” – 18 та\nБиринчи даврадаги бахсдан сўнг Роналдунинг Ла лигада “Атлетико”га киритган голлари сони 18тани ташкил этди. Сўнгги вақтларда “қироллик клуби”нинг “Барселона”дан кейинги ноқулай рақиби айнан “матрасчилар” бўлиб келишаётган эди. Бироқ Роналду биринчи дарада “Висенте Калдерон”да кечган баҳсда мезбонларга 3 та тўп киритишнинг уддасидан чиққан ҳолда Ла лигада “Атлетико”га киритган голлари сонини 18 тага етказиб олган эди. Умуман эса у Мадрид дербисида энг кўп гол киритган футболчи деган номга ҳам сазовордир.\n2. “Хетафе” – 20 та\nМадрид яқинидаги шаҳарча шарафини ҳимоя этувчи мазкур жамога қарши учрашувларда Роналду майдонни голсиз тарк этган эмас. Ушбу қарама-қаршиликда асосан “қаймоқранглилар”нинг 7-рақами эгаси “дубль” қайд этиб келади.\n1. “Севилья” – 23 та\nЕвропа лигаси/УЕФА Кубоги “қироллари”ни Роналду яхши кўрганидан ҳар доим ўз голлари билан уларни “сийлаб келади”. 17 ўйинда 24 бор гол киритиш бу фантастик натижадир. Португалиялик юлдуз андалусияликлар билан ўзаро ўйинларда бир бор “покер” ва 4 бор “хет-трик” қайд этган.\nИзоҳ: Статистика 07.04.2017 ҳолатига


“Юргандик 27 йил ҳеч нарса гапирмай”. Икромов камбағаллик масаласига тўхталди | Qalampir.uz\n“Юргандик 27 йил ҳеч нарса гапирмай”. Икромов камбағаллик масаласига тўхталди\nИнтервью\t29 Апрель 19:09 11756\nСавдо-саноат палатаси раиси Адҳам Икромов журналистлар билан учрашувда камбағаллик тушунчаси узоқ вақт тан олинмагани ва энди бу ҳақда тизимли ишлар олиб борилиши ҳақида гапирди.\nҚамариддин Шайхов, QALAMPIR.UZ бош муҳаррири:\n“Коронавирус пандемияси вақтида Маҳалла ва оилани қўллаб-қувватлаш вазирлиги қошида “Саховат ва кўмак” фонди тузилди. Бошимизга иш тушганда ҳар сафар битта фонд очаверамизми? Бунинг тизими нега йўқ?”\n“Бу фондларнинг барчаси аҳолининг ночор, эҳтиёжманд қатламига ёрдам бериш мақсадида ташкил қилинган. Биз мустақил бўлганимизга 30 йил бўлди. Биз бу даврда ҳеч қачон “камбағал, ночор” сўзларини ишлатганмиз. 2017 йилда давлатимиз раҳбари Халқаро валюта жамғармаси раҳбари Кристен Лагард билан учрашган эди. Шунда ҳайрон қолганман. Президентимиз мамлакат аҳолисининг катта қисми камбағалликдан қийналишини айтган.\nЎтган ишлар ҳам босқичма-босқич бўлиб келаётган тизимдир. Биз бу масалада 1-2 маротаба ишлатиб фойдаланганмиз. Лекин “камбағал” сўзларини ишлатмаганмиз. Кичик ҳисобда дегандек айтган бўлишимиз мумкин, лекин 5 миллион аҳоли, деб ҳеч қачон айтмаганмиз. Афсуски, 1995-96 йилларда бунчалик меҳнат мигрантлари йўқ эди. Бу рақамни сиз қачон билдингиз? Биз билсак ҳам, айтолмаганмиз. Хужжатларда эса умуман йўқ эди.\nЕвропа каби давлатларда эса бундай фондлар, марказлар минглаб мавжуд. “Сабр” деган марказлар бизда ҳам бор. Лекин тизимли ишлаш бўйича январда Президентимиз айтганда, ҳаммамиз лол қолдик. Юргандик 27 йил ҳеч нарса гапирмай, яна 30 йил юраверамиз деб юрсак бўларди. Йўқ, аксинча, бу масалани кўтардик. Қачон тизимли ишлайди, деб тўғри савол бердингиз. Худо хоҳласа бу тизимли ишлаб кетса, мана тадбиркорларни қўллаб-қувватлаш фонди бўлади".\n23 Май 10:39 39251\n23 Май 00:56 35744\n23 Май 10:17 29238\n22 Май 08:41 26013\n22 Май 23:13 23288


UzWebiston: Хоразм вилояти газдан кўмирга мослаштирилмоқда - BBC News O'zbek\nUzWebiston: Хоразм вилояти газдан кўмирга мослаштирилмоқда\nImage caption Бундай манзарани қиш мавсумида Ўзбекистоннинг ҳар бир вилоятидаги аксарият хонадонларда кўриш мумкин.\nЎзбекистон ҳукумати Хоразм вилоятида кўмир ва суюлтирилган газдан фойдаланишда юзага келган вазиятдан келиб чиқиб, қарор қабул қилди.\n15 июлда қабул қилинган ҳужжатга кўра, республиканинг шимолий минтақасидаги аҳоли шу йилнинг охирига бориб табиий газ ўрнига кўмир ва газ баллонлардан фойдаланишга ўтади.\nҲукумат қарори кўплаб оммавий ахборот воситаларида мамлакатда газ қазиб олиш қисқарганига қарамасдан, Марказий Осиё давлатлари Хитойга газ экспортини ошираётганлари ҳақидаги хабарлар чиққанидан сўнг қабул қилинган.\nЭкспорт ҳажмининг тўхтовсиз оширилиши ва қазиб олинаётган газ миқдорининг камайиши қиш мавсумида аҳоли учун жиддий газ танқислигини англатади.\nГаз танқислиги ҳақидаги хабарлар манзарасида, Ўзбекистонда кўмир ва энергия олишнинг бошқа муқобил манбаларидан фойдаланиш кўпаяётгани кузатилади.\n2012 йилнинг августида Ўзбекистон Марказий Осиё-Хитой қувури орқали йилига 30 млрд кубометр газ экспорт қилишни бошлади. Марказий Осиё-Хитой газқувурининг қурилиш кетаётган учинчи ўзбек линиясида экспорт ҳажмини сезиларли ошириш кўзда тутилади.\nUznews.net сайти 2012 йил 13 сентябрда берган хабарга кўра, Ўзбекистон Хитойга йилига узатадиган газ миқдори 10 млрд кубометрни ташкил қилган.\n12news.uz сайти маълумотларига биноан, мамлакат 2012 йил август ойида аллақачон 700 минг долларлик табиий газ экспорт қилишга улгурган.\nЎрта Осиё газини асосан Оврўпога экспорт қиладиган Россиядан фарқли ўлароқ Хитой Ўзбек газини ўз маҳаллий истеъмолчилари учун ишлатади.\nМустақил Uzmetronom.com сайтига кўра, Хоразм минтақасини кўмир ишлатишга ўтказиш қарори Ўзбекистон ҳудудида табиий газ танқислиги билан боғлиқ. "Энергия ресурслари таъминотидаги деградация бутун Фарғона вилояти, Самарқанд, Жиззах, Сирдарё ва Тошкентнинг маълум бир қисмига таъсир қилди, деб ёзади веб саҳифа.\nУзметрономга кўра, ўзбек халқи ўз гази Хитойга экспорт қилиниши боис, энди куни тезакка қолади."Ҳукумат буни ўз ички иқтисодий манфаатлари ҳисобига"амалга оширмоқда, деб ёзилади унда.\nUzmetronom шунингдек ўзбек оммавий ахборот воситаларини Хоразм вилоятидаги 2011-2012 йиллардаги ҳақиқий аҳвол ҳақида сукут сақлаганликда айблайди. Ҳаво ҳарорати -22 бўлган пайтда "Одамлар қандай қилиб уйлари иссиқ бўлмаса, бу совуқ ҳавога чидашлари мумкин?,- деб савол қўяди Узметроном муҳаррири.\nЎзбекнефтегаз ширкати бошқаруви раиси Шокир Файзуллаев ички бозорда газ билан таъминлашда узилишлар вужудга келгани ҳақида гапирар экан, ўтмишда газ қувурлари техник имкониятлар ва газ таъминоти миқдорини чамаламасдан қурилганини таъкидлайди.\nЖаноб Файзуллаев муаммони ечиш учун газ тақсимлаш тизими ва газ таъминотига масъул ширкатларнинг фаолиятини модернизациялаш кераклигини айтади. Истеъмолчилар фойдаланилган газ ҳақини ҳам ўз вақтида тўлашлари лозим, дейди у.\nАйни пайтда Ўзбекистонда энергиянинг бошқа манбалари- қуёш ва шамол энергиясидан фойдаланиш имкониятларини ҳам кўриб чиқилаётгани айтилади.\nМаълумотларга биноан, Ўзбекистон халқаро ва хорижий ташкилотлардан энергетика иншоотларини замонавийлаштириш ва янгиларини қуриш учун кредитлар олишда давом этмоқда.\n12uz.com сайтига кўра, 2013 йилнинг иккинчи ярмида Ўзбеккўмир Хитойнинг Эксимбанки томонидан берилган 89,5 миллион доллар қарз ёрдамида Сурхондарё вилоятида кўмир ишлаб чиқаришни кўпайтириш хабар қилинади.\nЎзбекистоннинг қишлоқ аҳолиси эса уйини иситиш ва овқат пишириш учун ўтин ва тезакдан фойдаланаётганига анча йиллар бўлиб қолган.\nШу ўринда таниқли шоирнинг "ўз газини четга сотиб таппи ёққан ўзбегим" сатрлари беихтиёр хаёлга келади.\nЎзбегим чидайди асосийси четдагилар совқотмасин.